open-index/open-wikipedia-markdown huggingface dataset:
ವ್ಯಾಸರಾವ ನಿಂಜೂರ

**ವ್ಯಾಸರಾವ ನಿಂಜೂರ** ಇವರು ಮುಂಬಯಿಯಲ್ಲಿ ನೆಲೆಸಿದ ಕನ್ನಡ ಸಾಹಿತಿ. ವಿಜ್ಞಾನಿ, 'ವ್ಯಾಸರಾವ್ ನಿಂಜೂರ್',ರವರು, ಉಡುಪಿಜಿಲ್ಲೆಯ 'ತೆಂಕ ನಿಡಿಯೂರಿನಲ್ಲಿ ಜನಿಸಿದರು. ಅವರ ತಂದೆ, ಶ್ರೀನಿವಾಸ ನಿಂಜೂರ್, ತಾಯಿ ಸೀತಮ್ಮ. ವ್ಯಾಸರಾವ್ ರ. ಪ್ರಾರಂಭಿಕ ಶಿಕ್ಷಣ, ಗರಡಿ ಮಜಲು, ಕೊಡವೂರು, 'ಮಿಲಾಗ್ರಿಸ್ ಹೈಸ್ಕೂಲ್' ಮುಂತಾದೆಡೆಯಲ್ಲಿ ಜರುಗಿತು.  
ಬಿ.ಎಸ್.ಸಿ. ಪದವಿ, ಉಡುಪಿಯ ಎಂ.ಜಿ.ಎಂ. ಕಾಲೇಜಿನಲ್ಲಿ, ಮೈಸೂರು ವಿಶ್ವವಿದ್ಯಾನಿಲಯದಿಂದ. ಮುಂಬಯಿ ವಿಶ್ವವಿದ್ಯಾಲಯದಿಂದ ಎಮ್.ಎಸ್.ಸಿ.ಪದವಿಯನ್ನೂ ಮುಂದೆ, ಪಿ.ಎಚ್.ಡಿ. ಪದವಿಯನ್ನು ಅಮೇರಿಕಾದ ಕ್ಯಾಲಿಫೊರ್ನಿಯ ವಿಶ್ವವಿದ್ಯಾಲಯದಿಂದ ಗಳಿಸಿದರು. ಮುಂದೆ, ಮಣಿಪಾಲದ ಕಸ್ತುರ್ ಬಾ ಮೆಡಿಕಲ್ ಕಾಲೇಜ್ ನಲ್ಲಿ, ಬಯೋ ಕೆಮಿಸ್ಟ್ರಿ ವಿಭಾಗದಲ್ಲಿ ಉಪನ್ಯಾಸಕರಾಗಿ ಪಾದಾರ್ಪಣೆಮಾಡಿದರು. ನಂತರ ಮುಂಬಯಿನ ಭಾಭಾ ಪರಮಾಣು ಸಂಶೋಧನ ಕೆಂದ್ರದ ಬಯೋ ಕೆಮಿಸ್ಟ್ರಿ ಮತ್ತು ಪುಡ್ ಟೆಕ್ನೋಲೋಜಿ ವಿಭಾಗದಲ್ಲಿ, ಆಹಾರ ವಿಜ್ಞಾನ ಶಾಖೆಯ ಪ್ರಮುಖ ಹುದ್ದೆಯಲ್ಲಿದ್ದು, ಸ್ವಯಂ ಇಛ್ಛೆಯಿಂದ ನಿವ್ರುತ್ತರಾದರು. ಮುಂದೆ ಮುಂಬಯಿ ವಿಶ್ವವಿದ್ಯಾಲಯದ ಜೀವರಸಾಯನ ಶಾಸ್ತ್ರದ ಸಂದರ್ಶಕ ಪ್ರಾಧ್ಯಾಪಕರಾಗಿ ದುಡಿದರು. ಇವರ ಮಾರ್ಗದರ್ಶನದಲ್ಲಿ ಹಲವಾರು ಪಿ.ಎಚ್.ಡಿ. ವಿದ್ಯಾರ್ಥಿಗಳು ತಯಾರಾಗಿದ್ದಾರೆ. 
## ಬಿ. ಎ. ಆರ್.ಸಿ.ಯಲ್ಲಿದ್ದಾಗ
'ಬಿ.ಎ.ಆರ್.ಸಿ'. ಯಲ್ಲಿದ್ದಾಗ ವ್ಯಾಸರಾವ್ ನಿಂಜೂರ್ ರ, ೮೭, ಸಂಶೋದನ ಪ್ರಬಂಧಗಳು ಪ್ರತಿಷ್ಥಿತ ಪತ್ರಿಕೆಗಲಲ್ಲಿ ಪ್ರಕಟಿತವಾಗಿವೆ. 'ಅಂತರ ಕೊಶೀಯ ಲೈಸೋಸೊಮ್' ಮತ್ತು 'ಲೈಸೋಸೋಮ್ ಕಿಣ್ವಗಳ ಬಗ್ಗೆ ನಡೆಸಿದ ಸಂಶೋಧನೆ'. 'ಆಹಾರ ವಿಜ್ಞಾನ', 'ಆಹಾರ ಸಂಸ್ಕರಣೆ' ಮತ್ತು ಸಂರಕ್ಷಣೆ'. 'ಆಹಾರ ಸಂರಕ್ಷಣೆಯಲ್ಲಿ ಗಾಮಾ ವಿಕರಣಗಳ ಬಳಕೆ', 'ಪ್ರೋಟೀನ್ ನ್ಯೂನತೆಯಿಂದಾಗುವ ಪ್ರಭಾವ', 'ಮಾನವ ಫಲೀಕರಣದಲ್ಲಿ ಕಿಣ್ವಗಳ ಪಾತ್ರ', ಮುಂತಾದ ವಿಷಯಗಳಲ್ಲಿ ನಡೆಸಿದ ಮಹತ್ವದ ಮತ್ತು ವಿಶ್ವಮಾನ್ಯ ಸಂಶೋಧನೆಗಳು.

## ಸಾಹಿತ್ಯದಲ್ಲೂ ಅಭಿರುಚಿ
ಸಾಹಿತ್ಯದಲ್ಲಿ ವಿಶೇಷ ಅಭಿರುಚಿ ಹೊಂದಿದ್ದರು. ಅವರು ಬರೆದ 
ಕಾದಂಬರಿಗಳು : 'ಉಸಿರು', 'ಚಾಮುಂಡೇಶ್ವರಿ ಭವನ', 'ತೆಂಕನಿಡಿಯೂರಿನ ಕುಳುವಾರಿಗಳು'
### ಕಥಾಸಂಕಲನ
'ಕುಂಕುಮ', 'ಮಂಚ', 'ದೂಜ ಮಾಸ್ತರರ ಮಗಳು ಬಸಿರಾದುದು'.

### ನಾಟಕ
* 'ನಲ್ವತ್ತರ ನಲುಗು', ಹಲವಾರು ನಾಟಕಗಳಲ್ಲಿ ಅವರು ಅಭಿನಯಿಸಿದ್ದಾರೆ. 
### ಮಕ್ಕಳಿಗಾಗಿ
* 'ಹೋಮಿ ಭಾಭಾ', 
ಹಲವಾರು ಕವಿತೆಗಳು, ಕಥೆಗಳನ್ನು ಪ್ರಮುಖ ಪತ್ರಿಕೆಗಳಲ್ಲಿ ಪ್ರಕಟಿಸಿರುತ್ತಾರೆ. ಹಲವಾರು ಪತ್ರಿಕೆಗಳಿಗೆ ಸಂಪಾದಕರಾಗಿ ಕೆಲಸಮಾಡಿದ್ದಾರೆ. 
* 'ಬುಲೆಟಿನ್ ಆಫ್ ಸೈನ್ಸ್ ಅಂಡ್ ಟೆಕ್ನೋಲೋಜಿ', 'ಇರ್ರೇಡಿಯೇಶನ್ ನ್ಯೂಸ್', 'ಬೆಳಗು' 'ಗೋಕುಲವಾಣಿ',ಮುಂತಾದ ಪತ್ರಿಕೆಗಳ ಹೊಣೆಗಾರಿಕೆ.
* ಮೈಸೂರ್ ಅಸೋಸಿಯೇಷನ್, ಮುಂಬಯಿ, ಮುಂಬಯಿ ಕನ್ನಡ ವಿಶ್ವವಿದ್ಯಾಲಯ ಕನ್ನಡ ವಿಭಾಗ ಮತ್ತು ಕರ್ನಾಟಕ ಸಂಘ, ಜಂಟಿಯಾಗಿ ಆಯೋಜಿಸಲಾದ ಯಶವಂತ ಚಿತ್ತಾಲರ ಸಂಸ್ಮರಣೆ ಕಾರ್ಯಕ್ರಮ',

## ಪ್ರಶಸ್ತಿಗಳು
# 'ಉಸಿರು' ಕಾದಂಬರಿಗೆ 'ತ್ರಿವೇಣಿ ಸ್ಮಾರಕ ಪ್ರಶಸ್ತಿ',
# 'ಚಾಮುಂಡೇಶ್ವರಿ ಭವನ,' ಕಾದಂಬರಿಗೆ, 'ಕರ್ನಾಟಕ ಸಾಹಿತ್ಯ ಅಕ್ಯಾಡೆಮಿ ಪ್ರಶಸ್ತಿ', 
# 'ವರ್ಧಮಾನ ಪ್ರಶಸ್ತಿ', 
# 'ಕರ್ನಾಟಕ ನಾಟಕ ಅಕ್ಯಾಡೆಮಿ ಫೆಲೋಶಿಪ್', 
# ಮೂಡುಬಿದರೆಯಲ್ಲಿ ಜರುಗಿದ ೭೧ ನೆಯ ಸಾಹಿತ್ಯ ಸಮ್ಮೇಳನದಲ್ಲಿ 'ಕರ್ನಾಟಕ ಶ್ರೀ ಪ್ರಶಸ್ತಿ'.
# ಮಹಾರಾಷ್ಟ್ರ ರಾಜ್ಯದ ೬ ನೆಯ ಸಾಂಸ್ಕೃತಿಕ ಸಮಾವೇಶದಲ್ಲಿ 'ಮಹಾರಾಷ್ಟ್ರದ ಶ್ರೇಷ್ಠ ಕನ್ನಡಿಗ ಪ್ರಶಸ್ತಿ', ಮುಂತಾದವುಗಳು. 
## ಉಲ್ಲೇಖಗಳು

## ಬಾಹ್ಯಸಂಪರ್ಕಗಳು
*'ಚಾಮುಂಡೇಶ್ವರಿ ಭವನದವ್ಯಾಸರಾಯ ನಿಂಜೂರು',ಸ್ನೇಹಸಂಬಂಧ,/೪,ಡಾ.ಬಿ.ಎ.ಸನದಿ,ಜೂನೆ,೨೦೧೬

ವರ್ಗ:ಮುಂಬಯಿ ಕನ್ನಡಿಗರು
ವರ್ಗ:ಕನ್ನಡ ಸಾಹಿತ್ಯ
ವ್ಯಾಸರಾವ ನಿಂಜೂರ
ಚುರಮರಿ ಶೇಷಗಿರಿರಾಯರು

**ಚುರಮರಿ ಶೇಷಗಿರಿರಾಯರು** ೧೮೨೭ರಲ್ಲಿ ಧಾರವಾಡದಲ್ಲಿ ಜನಿಸಿದರು. ಇವರ ತಂದೆ ರಾಮರಾಯರು. 

## ಶಿಕ್ಷಣ
ಶೇಷಗಿರಿರಾಯರ ಪ್ರಾಥಮಿಕ ಶಿಕ್ಷಣ ಧಾರವಾಡದಲ್ಲಿ ಆಯಿತು. ಆ ಬಳಿಕ ಪುಣೆಗೆ ಹೋಗಿ ಮಾಧ್ಯಮಿಕ ಶಿಕ್ಷಣ ಮುಗಿಸಿ, ಇಂಜನಿಯರಿಂಗ ಕಾಲೇಜು ಸೇರಿದರು.

## ಉದ್ಯೋಗ
ಕಾಲೇಜು ಶಿಕ್ಷಣ ಮುಗಿಸುತ್ತಿದ್ದಂತೆ, ಮುಂಬಯಿ ಸರಕಾರದ ಲೋಕೋಪಯೋಗಿ ಇಲಾಖೆಯಲ್ಲಿ ಓವರ್ಸಿಯರ್ ಹುದ್ದೆಯಲ್ಲಿ ವೃತ್ತಿಜೀವನ ಪ್ರಾರಂಭಿಸಿದರು.

ಮುಂಬಯಿ ಪ್ರಾಂತ ಆ ಕಾಲದಲ್ಲಿ ಬಹಳ ದೊಡ್ಡದಾಗಿತ್ತು. ಶೇಷಗಿರಿರಾಯರು ಮುಂಬಯಿ ಹಾಗು  ಸಿಂಧಗಳಲ್ಲಿ ಕೆಲಸ ಮಾಡಿ ಹಾವೇರಿ ಜಿಲ್ಲೆಯ **ಮದಗ ಮಾಸೂರ ಕೆರೆ**ಯ ಜೀರ್ಣೋದ್ಧಾರ ಕೆಲಸಕ್ಕಾಗಿ ಈ ಭಾಗಕ್ಕೆ ಬಂದರು.

## ಸಾಹಿತ್ಯ
ಡೆಪ್ಯೂಟಿ ಚೆನ್ನಬಸಪ್ಪನವರು ಹಾಗು ಚುರಮರಿ ಶೇಷಗಿರಿರಾಯರು ಆಪ್ತಮಿತ್ರರು.ಚೆನ್ನಬಸಪ್ಪನವರ ಒತ್ತಾಯದಿಂದಾಗಿ ಶೇಷಗಿರಿರಾಯರು ಕಾಳಿದಾಸನ ‘**ಅಭಿಜ್ಞಾನ ಶಾಕುಂತಲಮ್**’ ನಾಟಕವನ್ನು ಕನ್ನಡದಲ್ಲಿ ಅನುವಾದಿಸಿ, ಉಚಿತ ಸ್ಥಳಗಳಲ್ಲಿ ಗೀತಗಳನ್ನು ಕೂಡಿಸಿ, ರಂಗಪ್ರಯೋಗಕ್ಕೆ ಯೋಗ್ಯವನ್ನಾಗಿ ಮಾಡಿದ್ದರು. ಆದರೆ ೧೮೭೦ರಲ್ಲಿ ರಚಿಸಲಾದ ಈ ನಾಟಕ ೧೮೯೧ ಅಥವಾ ೧೮೯೩ರಲ್ಲಿ ಬಾದಾಮಿಯಲ್ಲಿ ಪ್ರಯೋಗಿಸಲ್ಪಟ್ಟಿತು. ಆ ಬಳಿಕ ೧೯೦೫ರಲ್ಲಿ ಧಾರವಾಡದಲ್ಲಿ **ಭಾರತ ಕಲೋತ್ತೇಜಕ ಸಂಘ**ದವರಿಂದ ಪ್ರಯೋಗಗೊಂಡಿತು.

ಇವರ ಕೃತಿಗಳು:
* ಶಾಕುಂತಲ (೧೮೭೦)
* ಮೃಚ್ಛಕಟಿಕ 
* ಸುಂದರಾ
* ಜೈಮಿನಿ ಭಾರತದ ಮರಾಠಿ ಅನುವಾದ
* ಬಹಿರ್ಲಾಪಿಕಾ ಹಾಗು ಇತರ ಕವನಗಳು

೧೮೯೪ರಲ್ಲಿ ಶೇಷಗಿರಿರಾಯ ಚುರಮರಿ ತಮ್ಮ ಮನೆಯಲ್ಲಿಯೆ ವೈಜ್ಞಾನಿಕ ಪ್ರಯೋಗವೊಂದನ್ನು ಮಾಡುತ್ತಿದ್ದಾಗ, ಸೀಸೆ ಒಡೆದು, ವಿಷವಾಯುವಿನ ಸೇವನೆಯಿಂದ ಮೃತರಾದರು. 

ವರ್ಗ:ಕನ್ನಡ ಸಾಹಿತ್ಯ
ಚುರಮರಿ ಶೇಷಗಿರಿರಾಯರು
ಶಿಲಾಬಾಲಿಕೆ

**ಶಿಲಾಬಾಲಿಕೆ** ಅಥವಾ **ಸಲಾಬಾಂಜಿಕೆ** ಭಾರತೀಯ ಶಿಲ್ಪಕಲೆಯಲ್ಲಿ ಮರದ ಕೆಳಗೆ ವಿವಿಧ ಭಂಗಿಗಳಲ್ಲಿ ನಿಂತಿರುವ ಕನ್ಯೆಯ ರೂಪವನ್ನು ಚಿತ್ರಿಸುವ ಶೈಲಿ. ಬೇಲೂರು, ಹಳೇಬೀಡು ಮತ್ತು ಸೋಮನಾಥಪುರಗಳ ಹೊಯ್ಸಳ ದೇವಾಲಯಗಳಲ್ಲಿ ಈ ಶಿಲ್ಪಗಳು ಪ್ರಮುಖವಾಗಿವೆ.

ವರ್ಗ:ಶಿಲ್ಪಕಲೆ
ವರ್ಗ:ಹೊಯ್ಸಳ ವಂಶ
೧೬೦೫

**೧೬೦೫** ಗ್ರೆಗೋರಿಯನ್ ಪಂಚಾಂಗದಲ್ಲಿ ೧೭ನೇ ಶತಮಾನದ ೫ನೇ ವರ್ಷ.

## ಪ್ರಮುಖ ಘಟನೆಗಳು 
*

## ಜನನ 
* ಅಕ್ಟೋಬರ್ ೨೭: ಮೊಘಲ್ ಸಾಮ್ರಾಜ್ಯದ ದೊರೆ ಅಕ್ಬರ್.

## ನಿಧನ 
೦
ಸೆಪ್ಟೆಂಬರ್ ೨೭

'''''' - ಸೆಪ್ಟೆಂಬರ್ ತಿಂಗಳ ೨೭ನೇ ದಿನ. 

## ಪ್ರಮುಖ ಘಟನೆಗಳು 
## ಜನನ 
* ೧೯೦೭ ಸಾ್ವತಂತ್ರ್ಯ ಹೋರಾಟಗಾರ ಭಗತ್ ಸಿಂಗ್.

## ನಿಧನ 
*
*

## ಹಬ್ಬಗಳು/ಆಚರಣೆಗಳು 
*
*
*

## ಹೊರಗಿನ ಸಂಪರ್ಕಗಳು 
* ಇತಿಹಾಸದಲ್ಲಿ ಈ ದಿನ 
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

ವರ್ಗ:ಸೆಪ್ಟೆಂಬರ್
ವರ್ಗ:ದಿನಗಳು
೧೫೪೨

**೧೫೪೨** ಗ್ರೆಗೋರಿಯನ್ ಪಂಚಾಂಗದಲ್ಲಿ ೧೬ನೇ ಶತಮಾನದ ೪೨ನೇ ವರ್ಷ.

## ಜನನ 
* ಅಕ್ಟೋಬರ್ ೧೫: ಮೊಘಲ್ ಸಾಮ್ರಾಜ್ಯದ ದೊರೆ ಅಕ್ಬರ್.

## ನಿಧನ 
ವರ್ಗ:ಶತಮಾನ-೧೬
ಶಂತನು

, 1913]]

]]

**ಶಂತನು** ಮಹಾಭಾರತದಲ್ಲಿ ಹಸ್ತಿನಾಪುರದ ರಾಜ. ಇವನು ಚಂದ್ರ ವಂಶದ ಭರತ ಕುಲದವನು ಮತ್ತು ಪಾಂಡವರು ಮತ್ತು ಕೌರವರ ಪೂರ್ವಜ.

## ಶಂತನು ಮತ್ತು ಗಂಗಾ
*ಒಮ್ಮೆ ಗಂಗಾ ತೀರದಲ್ಲಿ ಸಂಚರಿಸುತ್ತಿದ್ದಾಗ ಶಂತನು ಒಬ್ಬಳು ಅನನ್ಯ ಸೌಂದರ್ಯವತಿಯನ್ನು ನೋಡಿ ಆಕರ್ಷಿತನಾಗಿ ಅವಳೊಂದಿಗೆ ತನ್ನನ್ನು ಮದುವೆಯಾಗುವಂತೆ ಕೇಳಿಕೊಂಡನು. ಆ ಸುಂದರಿ ಮದುವೆಗೆ ಒಪ್ಪಲು ಒಂದು ಷರತ್ತನ್ನು ವಿಧಿಸಿದಳು. ಅದರ ಪ್ರಕಾರ, ಯಾವುದೇ ಕ್ಷಣ ರಾಜನು ಅವಳು ಏನೇ ಮಾಡಿದರೂ ಪ್ರಶ್ನೆ ಮಾಡಬಾರದು; ಮಾಡಿದರೆ ಅವನನ್ನು ಬಿಟ್ಟು ಹೋಗುವುದಾಗಿ ಹೇಳಿದಳು. ರಾಜನು ಇದಕ್ಕೆ ಒಪ್ಪಿ ವಿವಾಹ ನೆರವೇರಲ್ಪಟ್ಟಿತು.  
*ಸ್ವಲ್ಪ ಕಾಲ ಕಳೆಯಲು ರಾಜನಿಗೆ ಒಂದು ಗಂಡು ಮಗುವನ್ನು ಹೆತ್ತಳು. ಆದರೆ ಹುಟ್ಟಿದ ತಕ್ಷಣ ಮಗುವನ್ನು ಗಂಗಾ ನದಿಗೆ ಎಸೆದುಬಿಟ್ಟಳು. ರಾಜನಿಗೆ ಇದರಿಂದ ಸಖೇದಾಶ್ಚರ್ಯವಾದರೂ, ಪತ್ನಿ ಬಿಟ್ಟುಹೋಗುವುದನ್ನು ಸಹಿಸಲಾರದೇ ಅವಳಿಗೆ ಏನೂ ಪ್ರಶ್ನೆ ಮಾಡಲಿಲ್ಲ. ಆದರೆ ಈ ಪರಿಪಾಟ ಮುಂದಿನ ಆರು ಹಸುಗೂಸುಗಳಿಗೂ ಆಯಿತು. 
*ಆದರೆ ಎಂಟನೆಯ ಮಗು ಹುಟ್ಟಿದ್ದು, ಈ ಕೂಸನ್ನೂ ತನ್ನ ಪತ್ನಿ ನದಿಗೆ ಎಸೆಯುವುದನ್ನು ನೋಡಿದಾಗ ರಾಜನಿಗೆ ಸಿಟ್ಟು ತಡೆಯಲಾಗಲಿಲ್ಲ. ಅವಳನ್ನು ತಡೆದು ಕೂಸುಗಳನ್ನು ನದಿಗೆ ಎಸೆಯಲು ಕಾರಣವೇನೆಂದು ಕೇಳಿದಾಗ, ಆ ಸುಂದರಿ ತನ್ನ ನಿಜವಾದ ಗುರುತನ್ನು ತೋರಿ, ತಾನು ಗಂಗೆಯೆಂದು ಹೇಳಿ, ತಾನು ಈ ಮಗುವನ್ನು ಕರೆದು ಕೊಂಡು ಹೋಗಿ ಕಾಲಾಂತರದಲ್ಲಿ ರಾಜನಿಗೆ ಹಿಂದಿರುಗಿಸುವುದಾಗಿ ಹೇಳಿದಳು. 
*ಶಂತನು ಅವಳ ಈ ನಿರ್ಗಮನದಿಂದ ಬಹಳಷ್ಟು ನೊಂದು, ವರ್ಷಾನುಗಟ್ಟಲೆ ತನ್ನ ಮಗನ ವಾಪಸಾತಿಗೆ ಕಾದನು. ತನ್ನ ಮಾತಿನಂತೆ ಗಂಗೆ ರಾಜನ ಮಗನನ್ನು ಹಿಂದಿರುಗಿಸಿದಳು. ಆ ಮಗು, ಆಗ ಯುವಕನಾಗಿ ಬೆಳೆದಿದ್ದ. ಈ ಯುವಕನೇ ದೇವವ್ರತ/ಗಾಂಗೇಯ. ಇವನು ಭೀಷ್ಮ ಎಂಬ ಹೆಸರಿನಿಂದ ಪರಿಚಿತ. ಮಹಾಭಾರತದ ಕೇಂದ್ರ ಪಾತ್ರಗಳಲ್ಲಿ ಒಬ್ಬ.

## ಶಂತನು ಮತ್ತು ಸತ್ಯವತಿ
*ದೇವವ್ರಥನು ಒಬ್ಬ ಆಕರ್ಷಕ ಯುವಕನಾಗಿ ಬೆಳೆದಾಗ ಶಂತನು ಮೀನುಗಾರನ ಮಗಳಾದ ಸತ್ಯವತಿಯನ್ನು ನೋಡಿ ಮೋಹಿತನಾದನು. ಅವಳ ತಂದೆಯು ಮದುವೆಗೆ ಒಪ್ಪಲು ಷರತ್ತನ್ನು ವಿಧಿಸಿದನು. ಇದರ ಪ್ರಕಾರಸತ್ಯವತಿ ಜನ್ಮ ನೀಡುವ ಯಾವುದೇ ಸಂತಾನ ಸಿಂಹಾಸನಕ್ಕೆ ಅಧಿಕಾರಿಯಾಗಬೇಕು ಎಂದು.
*ದೇವವ್ರಥನಿಗೆ ಇದರಿಂದ ಅನ್ಯಾಯವಾಗುವುದೆಂದು ಅರಿತ ಶಂತನು ಈ ಷರತ್ತಿಗೆ ಒಪ್ಪಲಾರದೇ ಹಿಂದಿರುಗಿದನು. ಆದರೆ ದೇವವ್ರಥನು ಇದನ್ನರಿತು ಸಿಂಹಾಸನದ ಆಸೆಯನ್ನು ತೊರೆದು ಸತ್ಯವತಿಯ ಸಂತಾನವೇ ಸಿಂಹಾಸನವೇರುವುದಾಗಿ ಸತ್ಯವತಿಯ ತಂದೆಗೆ  ಮಾತು ಕೊಟ್ಟನು. ಇನ್ನೂ ಸಂದೇಹದಿಂದಿದ್ದ ಮೀನುಗಾರನನ್ನು ಒಪ್ಪಿಸಲು ಮತ್ತು ಸತ್ಯವತಿಯ ಸಂತಾನದ ಮುಂದಿನ ಪೀಳಿಗೆಗಳು ರಾಜ್ಯಭಾರ ಮಾಡಲು ಅನುವು ಮಾಡಿಕೊಡಲು ಜೀವನ ಪರ್ಯಂತ ಬ್ರಹ್ಮಚರ್ಯವನ್ನು ಆಚರಿಸುವುದಾಗಿ ಪ್ರತಿಜ್ಞೆ ಮಾಡಿದನು. 
*ಈ ಘಟನೆ ಅವನ ಹೆಸರು  'ಭೀಷ್ಮ' ಎಂದಾಗಲು ಕಾರಣವಾಯಿತು. ಶಂತನು ಮತ್ತು ಸತ್ಯವತಿಗೆ ಇಬ್ಬರು ಗಂಡು ಮಕ್ಕಳಾದರು, ಇವರು ಚಿತ್ರಾಂಗದ ಮತ್ತು ವಿಚಿತ್ರವೀರ್ಯ. ಶಂತನುವಿನ ಮರಣದ ನಂತರ, ಸತ್ಯವತಿಯು ತನ್ನ ಇಬ್ಬರು ಗಂಡು ಮಕ್ಕಳೊಂದಿಗೆ ರಾಜ್ಯಭಾರ ಮುಂದುವರಿಸಿದಳು. ಇದಕ್ಕೆ ಭೀಷ್ಮರ ಸಹಕಾರ, ಸಹಾಯವಿದ್ದಿತು.

## ವಂಶ ವೃಕ್ಷ

ವರ್ಗ:ಮಹಾಭಾರತದ ಪಾತ್ರಗಳು
ಹಿರೇಮಗಳೂರು

**ಹಿರೇಮಗಳೂರು**, ಚಿಕ್ಕಮಗಳೂರಿನ ಹೊರ ವ್ಯಾಪ್ತಿಯಲ್ಲಿರುವ ಒಂದು ಚಿಕ್ಕ ಹಳ್ಳಿ. **ಸಖರಾಯ** ಮಹಾರಾಜರು ತಮ್ಮ ಹೆಣ್ಣು ಮಕ್ಕಳ ಮದುವೆಯ ವೇಳೆ ವರದಕ್ಷಿಣೆಯಾಗಿ ನೀಡಿದ ಎರಡು ಹಳ್ಳಿಗಳಲ್ಲಿ ಇದೂ ಒಂದು. ಹಿರೇಮಗಳೂರು ಶಬ್ದವು **ಹಿರೇ-ಹಿರಿಯ** ಹಾಗು **ಮಗಳು** (ಹಿರೇ+ಮಗಳೂರು) ಪದಗಳಿಂದ ಬಂದಿದೆ. ವರದಕ್ಷಿಣೆಯಾಗಿ ನೀಡಿದ ಇನ್ನೋಂದು ಊರು ಚಿಕ್ಕಮಗಳೂರು (ಚಿಕ್ಕ+ಮಗಳೂರು).

ಹಿರೇಮಗಳೂರಿನಲ್ಲಿ ಕೋದಂಡ ರಾಮ ದೇವಾಲಯವಿದ್ದು, ಪ್ರವಾಸಿಗರನ್ನು ಆಕರ್ಷಿಸುತ್ತಿದೆ. ಹಿರೇಮಗಳೂರು ಕಣ್ಣನ್ ಅವರು ಈ ದೇವಾಲಯದ ಅರ್ಚಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಈ ದೇವಾಲಯದ ವಿಶೇಷತೆ ಏನೆಂದರೆ, ಇಲ್ಲಿಯ ದೇವರಿಗೆ ಕನ್ನಡ ಮಂತ್ರಗಳ ಮೂಲಕ ಪೂಜೆ ಸಲ್ಲಿಸಲಾಗುತ್ತದೆ.

ವರ್ಗ:ಚಿಕ್ಕಮಗಳೂರು ಜಿಲ್ಲೆ
ಹುರಳಿ ಭೀಮರಾವ

**ಹುರಳಿ ಭೀಮರಾವ್** ಇವರು ೧೮೮೯ರಲ್ಲಿ  ಶಿವಮೊಗ್ಗಾ ಜಿಲ್ಲೆಯ ಹುರಳಿಯಲ್ಲಿ ಜನಿಸಿದರು.

ಇವರು ೩೫ ವರ್ಷಗಳಷ್ಟು ದೀರ್ಘ ಕಾಲ **ಕಂಠೀರವ** ಪತ್ರಿಕೆಯ ಸಂಪಾದಕರಾಗಿದ್ದರು.

## ಕೃತಿಗಳು
### ಐತಿಹಾಸಿಕ ಕಾದಂಬರಿ
* ತಾರಾ

### ಹಾಸ್ಯ
* ಸ್ವಲ್ಪ ನಗಬಂದೆ

### ನಾಟಕ
* ಆಧುನಿಕ ಭಾರತ
* ಗಡ್ಡದ ಅಜ್ಜಯ್ಯ
* ಗುಬ್ಬಿ ಪಾಯಸ
* ಪಾಪ ಪುಣ್ಯ
* ರಜಿಯಾ ಬೇಗಮ್
* ಹಾಸನ ಟೋಪಿ

ಹುರಳಿ ಭೀಮರಾಯರು ೧೯೭೦ರಲ್ಲಿ ನಿಧನರಾದರು.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಹುರಳಿ ಭೀಮರಾಯರು
ಹುರಳಿ ಭೀಮರಾಯರು
ವೀರ ಚಕ್ರ

**ವೀರ ಚಕ್ರ**ವು ಭಾರತದ ಶೌರ್ಯ ಪುರಸ್ಕಾರವಾಗಿದ್ದು ಯುದ್ಧಭೂಮಿಯಲ್ಲಿ ಶೌರ್ಯ ಸಾಹಸಗಳನ್ನು ಪ್ರದರ್ಶಿಸಿದವರಿಗೆ ಪ್ರದಾನ ಮಾಡಲಾಗುವುದು. ಸೇನಾ ಪುರಸ್ಕಾರಗಳ ಪಟ್ಟಿಯಲ್ಲಿ ಇದರ ಆದ್ಯತೆ ಪರಮ ವೀರ ಚಕ್ರ ಮತ್ತು ಮಹಾ ವೀರ ಚಕ್ರಗಳ ನಂತರ ಮೂರನೆಯದ್ದಾಗಿದೆ.

ಈ ಪುರಸ್ಕಾರದ ಜೊತೆಗೆ ಧನಸಹಾಯವೂ ಸಂದಾಯವಾಗುತ್ತದೆ. ಇದು ವಿವಾದಾತ್ಮಕವಾಗಿದ್ದು ಫೆಬ್ರವರಿ ೧ ೧೯೯೯ರಂದು ಭಾರತ ಸರ್ಕಾರ ಈ ಪುರಸ್ಕಾರದ ವಿಜೇತರಿಗೆ ರೂ.೮೫೦ರ  ಮಾಸಿಕ ಮಾಸಾಶನ ಘೋಷಿಸಿತು. ಬಹಳಷ್ಟು ರಾಜ್ಯಗಳು ತಮ್ಮದೇ ಮಾಸಾಶನಗಳನ್ನು ಕೊಡುತ್ತವೆ.

**ಸ್ಥಾಪನೆ:** ಭಾರತದ ರಾಷ್ಟ್ರಪತಿಗಳಿಂದ ೨೬ ಜನವರಿ ೧೯೫೦ ರಂದು, ಜಾರಿಗೆ ಬಂದದ್ದು ೧೫ ಆಗಸ್ಟ್ ೧೯೪೭ರಂದು.

**ಮುಂಬದಿ:** ಮೂರೂವರೆ ಸೆಂ.ಮಿ. ದುಂಡನೆಯ ಬೆಳ್ಳಿಯ ಪದಕ. ಐದು ಕೋನಗಳುಳ್ಳ ನಕ್ಷತ್ರ, ಇದರ ಮಧ್ಯದಲ್ಲಿ ಚಕ್ರ, ಇದರ ಮೇಲೆ ಭಾರತದ ಲಾಂಛನ. ತುದಿಯಲ್ಲಿ ಪದಕದ ಹೆಸರು.

**ಹಿಂಬದಿ:** ಎರಡು ಆಖ್ಯಾನಗಳು ಕಮಲದ ಹೂವುಗಳು ಇವುಗಳ ಮಧ್ಯೆ. *ಇದರ ಮೇಲೆ ವೀರ ಚಕ್ರ* ಎಂದು ಹಿಂದಿ ಮತ್ತು ಇಂಗ್ಲಿಷ್ ಭಾಷೆಗಳಲ್ಲಿ.

**ರಿಬ್ಬನ್:** ೩೨ ಮಿ.ಮಿ.

## ಹೊರಗಿನ ಸಂಪರ್ಕಗಳು
* ಭಾರತೀಯ ವಾಯು ಸೇನೆಯ ವೀರ ಚಕ್ರ ವಿಜೇತರು 

ವರ್ಗ:ಭಾರತೀಯ ಸೈನ್ಯ
ವರ್ಗ:ಭಾರತದ ಪುರಸ್ಕಾರಗಳು
ವರ್ಗ:ಭಾರತದ ಸೇನಾ ಪುರಸ್ಕಾರಗಳು
ವರ್ಗ:ಪ್ರಶಸ್ತಿಗಳು
ಗಾಂಧಿ ಶಾಂತಿ ಪ್ರಶಸ್ತಿ

ಈ ಪ್ರಶಸ್ತಿಯು ಮಹಾತ್ಮಾ ಗಾಂಧಿಯವರ ಹೆಸರಿನಲ್ಲಿ ಕೊಡಲಾಗುತ್ತದೆ. ಈ ಪ್ರಶಸ್ತಿಯನ್ನು ಭಾರತ ಸರ್ಕಾರವು ಗಾಂಧಿವಾದವನ್ನು ಪಾಲಿಸಿ ಸಾಮಾಜಿಕ, ಆರ್ಥಿಕ, ಅಥವಾ ರಾಜಕೀಯ ಕ್ಷೇತ್ರಗಳಲ್ಲಿ ಅಸಾಧಾರಣ ಸಾಧನೆ ಮಾಡಿದವರಿಗೆ ಪ್ರದಾನ ಮಾಡಲಾಗುತ್ತದೆ.

## ಪ್ರಶಸ್ತಿ ವಿಜೇತರು
## ಉಲ್ಲೇಖಗಳು
ವರ್ಗ:ಭಾರತದ ಪುರಸ್ಕಾರಗಳು
ಸೊವಿಯೆಟ್ ಒಕ್ಕೂಟ

**ಸೋವಿಯತ್ ಒಕ್ಕೂಟ**, ಅಧಿಕೃತವಾಗಿ **ಸೋವಿಯತ್ ಸಮಾಜವಾದಿ ಗಣರಾಜ್ಯಗಳ ಒಕ್ಕೂಟ** (ರೂಸಿ: **Союз Советских Социалистических Республик; ಸೊಯೂಜ಼್ ಸೊವ್ಯೆತ್ಸ್ಕಿಖ಼್ ಸೊತ್ಸಿಯಾಲಿಸ್ತಿಚ್ಯೆಸ್ಕಿಖ಼ ರೆಸ್ಪೂಬಲ್ಲಿಕ್**) (**USSR**), 1922 ರಿಂದ 1991 ರವರೆಗೆ ಯುರೇಷಿಯೆಯ ಬಹುಭಾಗವನ್ನು ವ್ಯಾಪಿಸಿರುವ ಒಂದು ಖಂಡಾಂತರ ಸಂಸ್ಥಾನವಾಗಿತ್ತು. ಇದು ಸೋವಿಯತ್ ಒಕ್ಕೂಟದ ಸಮತಾವಾದಿ ಪಕ್ಷದಿಂದ ಆಡಳಿತ ನಡೆಸಲ್ಪಡುವ ಏಕಪಕ್ಷದ ಸಂಸ್ಥಾನವಾಗಿದ್ದು, ಮಾಸ್ಕೌ ನಗರವು ಅದರ ರಾಜಧಾನಿಯಾಗಿ ಕಾರ್ಯನಿರ್ವಹಿಸುತ್ತಿದೆ ಮತ್ತು ಅದರ ದೊಡ್ಡ ಮತ್ತು ಹೆಚ್ಚು ಜನಸಂಖ್ಯೆ ಹೊಂದಿರುವ ಗಣರಾಜ್ಯ: ರೂಸಿ ಸೋವಿಯತ್ ಸಮಾಜವಾದಿ ಗಣರಾಜ್ಯ. ಇತರ ಪ್ರಮುಖ ನಗರಗಳಲ್ಲಿ ಲೆನಿನ್ಗ್ರಾದ್ (ರೂಸಿ ಸೋವಿಯತ್ ಸಮಾಜವಾದಿ ಒಕ್ಕೂಟ), ಕೀವ್ (ಉಕ್ರೇನಿ ಸೋವಿಯತ್ ಸಮಾಜವಾದಿ ಗಣರಾಜ್ಯ), ಮಿನ್ಸ್ಕ್ (ಬ್ಯೆಲರೂಸಿ ಸೋವಿಯತ್ ಸಮಾಜವಾದಿ ಗಣರಾಜ್ಯ), ತಾಷ್ಕೆಂತ್ (ಉಜ಼್ಬೇಕಿ ಸೋವಿಯತ್ ಸಮಾಜವಾದಿ ಗಣರಾಜ್ಯ), ಅಲ್ಮಾತಿ (ಕಜ಼ಾಖಿ ಸೋವಿಯತ್ ಸಮಾಜವಾದಿ ಗಣರಾಜ್ಯ), ಮತ್ತು ನೊವೊಸಿಬಿರ್ಸ್ಕ್ (ರೂಸಿ ಸೋವಿಯತ್ ಸಮಾಜವಾದಿ ಗಣರಾಜ್ಯ). ಇದು ವಿಶ್ವದ ಅತಿ ದೊಡ್ಡ ದೇಶವಾಗಿದ್ದು, 22,402,200 ಚದರ ಕಿಲೋಮೀಟರ್ (8,649,500 ಚದರ ಮೈಲಿ) ಮತ್ತು ಹನ್ನೊಂದು ಸಮಯ ವಲಯಗಳನ್ನು ವ್ಯಾಪಿಸಿತ್ತು.

## ನಾಮವ್ಯುತ್ಪತ್ತಿ
ಸೋವಿಯತ್ ಪದವು ರೂಸಿ ಪದ ಸೊವ್ಯೆತ್ (ರೂಸಿ: совет) ನಿಂದ ಬಂದಿದೆ, ಇದರರ್ಥ 'ಪರಿಷತ್', 'ಕೂಟ, ಸಭೆ', 'ಸಲಹೆ'. 'ಸೋವ್ಯೆತ್ನಿಕ್' ಪದದ ಅರ್ಥ 'ಸಮಾಲೋಚಕ'. ರೂಸಿನ ಇತಿಹಾಸದಲ್ಲಿ ಕೆಲವು ಸಂಘಟನೆಗಳು ಪರಿಷತ್ತೆಂದು ಕರೆಯಲ್ಪಡೆದವು (ರೂಸಿ: совет). ರೂಸಿ ಸಾಮ್ರಾಜ್ಯದಲ್ಲಿ, 1810 ರಿಂದ 1917 ರವರೆಗೆ ಕಾರ್ಯನಿರ್ವಹಿಸಿದ ಸಂಸ್ಥಾನ ಮಂಡಳಿಯನ್ನು ಮಂತ್ರಿಗಳ ಪರಿಷತ್ (ಗೊಸುದಾರ್ಸ್ತ್ವೆನ್ಯಿ ಸೊವ್ಯೆತ್) ಎಂದು  ಉಲ್ಲೇಖಿಸಲಾಗಿತ್ತು.

ಪ್ರಾರಂಬಿಕವಾಗಿ, ಸೋವಿಯತ್ತುಗಳು ಶ್ರಮಿಕ ಪರಿಷತ್ತುಗಳಾಗಿ 1905ರ ರೂಸಿ ಕ್ರಾಂತಿಯಲ್ಲಿ ಉಗಮವಾದವು. ಮೂಲತಃ ಈ ಪರಿಷತ್ತುಗಳನ್ನು ರಾಜಸೇನೆಯು ನಿಗ್ರಹಿಸುತ್ತಿತ್ತು. ಆದರೆ ಫೆಬ್ರುವರಿ ಕ್ರಾಂತಿಯಾದ ನಂತರ, ಸೋವಿಯತ್ತುಗಳು ಸ್ವತಂತ್ರವಾಗಿ ಉಗಮವಾದವು, ಹಾಗೂ ಅವುಗಳು, ರೂಸಿ ತಾತ್ಕಾಲಿಕ ಸರ್ಕಾರದೊಂದಿಗೆ ಅಧಿಕಾರ ಹಂಚುತ್ತಿದ್ದವು. ವ್ಲಾದಿಮಿರ್‌‌ ಲೆನಿನ್ನರ ನೇತೃತ್ವದಲ್ಲಿ,‌ಬೊಲ್ಶೆವಿಕರು ಎಲ್ಲಾ ಅಧಿಕಾರವು ಸೋವಿಯತ್ತುಗಳಿಗೆ ವರ್ಗಾಯಿಸಲು ಆದೇಶಿಸಿದರು,ಮತ್ತು ಈ ನಿರ್ಧಾರ ಕುರಿತು ಶ್ರಮಿಕರ ಮತ್ತು ಸೈನಿಕರ ಪ್ರೋತ್ಸಾಹ ಪಡೆದರು. ಶ್ರಮಿಕರ ಸಲುವಾಗಿ ತಾತ್ಕಾಲಿಕ ಸರ್ಕಾರದಿಂದ ಅಧಿಕಾರವನ್ನು ಬೊಲ್ಶೆವಿಕರು ವಶಪಡಿಸಿಕೊಂಡ ಅಕ್ಟೋಬರ್‌ ಕ್ರಾಂತಿಯಲ್ಲಿ, [ರೊಸಿ ಸಮಾಜವಾದಿ ಸಂಯುಕ್ತ ಗಣರಾಜ್ಯದ (ರೂಸಸಂಗ ಅಥವಾ ರೂಸಿ ಸೋವಿಯತ್ ಗಣರಾಜ್ಯದ) ಸ್ಥಾಪನೆಯನ್ನು ಘೋಶಿಸದರು.

1922ರ [ಜೋರ್ಜಿಯೇಯ ವ್ಯವಹಾರದಲ್ಲಿ, ಲೆನಿನ್ನು ರೂಸಿ ಸೋವಿಯತ್ ಗಣರಾಜ್ಯ ಮತ್ತು ಬೇರೆ ಸೋವಿಯತ್ ಗಣರಾಜ್ಯಗಳನ್ನು ಒಗ್ಗೂಡಿ ಒಂದು ಉನ್ನತ ಒಕ್ಕೂಟವನ್ನು ರಚಿಸಲು ಸಾರಿದರು. ಪ್ರಾರಂಭಿಕವಾಗಿ, ಅವರು ಇದನ್ನು ಯೂರೋಪ್ ಮತ್ತು ಏಷ್ಯೆಯ ಸೋವಿಯತ್ ಗಣರಾಜ್ಯಗಳ ಒಕ್ಕೂಟವೆಂದು ಹೆಸರಿಸಿದರು (ಸೊಯೂಜ಼್ ಸೋವಿಯೆತ್ಸಕಿಖ಼್ ರೆಸ್ಪೂಬ್ಲಿಕ್ ಎವ್ರೋಪಿ ಇ ಅಜ಼ೀ). ಜೋಸೆಫ್ ಸ್ತಾಲಿನ್ನು ಈ ಹೆಸರನ್ನು ವಿರೋಧಿಸಿದರು, ಆದರೆ ಕಟ್ಟಕಡೆಗೆ ಒಪ್ಪಿದರು ಮತ್ತು ಲೆನಿನ್ನಿನ ಒಪ್ಪಿಗೆಯೊಂದಿಗೆ ಹೆಸರನ್ನು ಸೋವಿಯತ್ ಸಮಾಜವಾದಿ ಗಣರಾಜ್ಯಗಳ ಒಕ್ಕೂಟವೆಂದು ಬದಲಾಯಿಸಲಾಯಿತು (ಸೋವಿಯತ್ ಒಕ್ಕೂಟ).

ವರ್ಗ:ಮಾಜಿ ರಾಷ್ಟ್ರಗಳು
*
ಮಂಗಳ

**ಮಂಗಳ** ಎಂಬುದರ ಬಗ್ಗೆ ಈ ಕೆಳಕಂಡ ಲೇಖನಗಳು ಕನ್ನಡ ವಿಕಿಪೀಡಿಯ.ದಲ್ಲಿವೆ.

* ಮಂಗಳ (ಗ್ರಹ) - ಸೌರಮಂಡಲದಲ್ಲಿನ ಗ್ರಹಗಳಲ್ಲೊಂದು
* ಮಂಗಳ (ಚಲನಚಿತ್ರ) - ೧೯೮೯ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
* ಮಂಗಳ (ವಾರಪತ್ರಿಕೆ) ಕನ್ನಡ ವಾರಪತ್ರಿಕೆ.
ಮಹಾ ವೀರ ಚಕ್ರ

**ಮಹಾ ವೀರ ಚಕ್ರ** ಭಾರತದ ಎರಡನೇ ಅತಿ ದೊಡ್ಡ ಸೇನಾ ಪುರಸ್ಕಾರವಾಗಿದೆ. ಇದು ಶತ್ರುವಿನ ಎದುರು ಅಪ್ರತಿಮ ಶೌರ್ಯ ಪ್ರದರ್ಶಿಸಿದ ಸೈನಿಕರಿಗೆ ಸಲ್ಲುತ್ತದೆ. ಈ ಪುರಸ್ಕಾರವನ್ನು ಮರಣೋತ್ತರವಾಗಿಯೂ ಕೊಡಬಹುದಾಗಿದೆ.

ಈ ಪದಕವು ಬೆಳ್ಳಿಯದ್ದಾಗಿದೆ ಹಾಗೂ ದುಂಡಗಿದೆ. ಇದರ ಮುಂಬದಿಯಲ್ಲಿ ಐದು ಕೋನಗಳುಳ್ಳ ಹರಿಕಾರ ನಕ್ಷತ್ರದ ಎದ್ದು ಕಾಣುವ ಕೆತ್ತನೆ ಹಾಗೂ ಭಾರತ ದೇಶದ ಲಾಂಛನಗಳಿವೆ. ಹಿಂಬದಿಯಲ್ಲಿ *ಮಹಾ ವೀರ ಚಕ್ರ* ಎಂದು ದೇವನಾಗರಿ ಮತ್ತು ಇಂಗ್ಲಿಷ್ ಭಾಷೆಗಳಲ್ಲಿ ಕೆತ್ತಲಾಗಿದೆ. ಜೊತೆಗೆ ಎರಡು ಕಮಲಗಳ ಚಿತ್ರವಿದೆ. ಈ ಪುರಸ್ಕಾರವನ್ನು ಎದೆಯ ಎಡಭಾಗದಲ್ಲಿ ಧರಿಸುತ್ತಾರೆ.

೧೫೫ಕ್ಕಿಂತಲೂ ಹೆಚ್ಚು ಶೌರ್ಯ ಸಾಹಸಗಳನ್ನು ಮಹಾ ವೀರ ಚಕ್ರ ಪ್ರದಾನ ಮಾಡಿ ಗೌರವಿಸಲಾಗಿದೆ. ಇವುಗಳಲ್ಲಿ ಬಹಳಷ್ಟು ಪದಕಗಳು ೧೯೭೧ರ ಭಾರತ-ಪಾಕಿಸ್ತಾನ ಯುದ್ಧದ ನಂತರ ಕೊಡಲಾಗಿದೆ.

### ಹೊರಗಿನ ಸಂಪರ್ಕಗಳು
*ಮಹಾ ವೀರ ಚಕ್ರದ ಪುರಸ್ಕೃತರ ಅಧಿಕೃತ ಪಟ್ಟಿ 
*ಮಹಾ ವೀರ ಚಕ್ರ ಪುರಸ್ಕೃತರ ಬಗ್ಗೆ ಲೇಖನಗಳು 
*ಮಹಾ ವೀರ ಚಕ್ರ ವಿಜೇತರ ಉಲ್ಲೇಖಗಳು ಮತ್ತು ಭಾವಚಿತ್ರಗಳು 

ವರ್ಗ:ಭಾರತೀಯ ಸೈನ್ಯ
ವರ್ಗ:ಭಾರತದ ಪುರಸ್ಕಾರಗಳು
ವರ್ಗ:ಭಾರತದ ಸೇನಾ ಪುರಸ್ಕಾರಗಳು
ವರ್ಗ:ಪ್ರಶಸ್ತಿಗಳು
ವರ್ಗ:ಸೇನಾ ಪದಕಗಳು
ಮಹಾದೇವಿತಾಯಿ

ಮಹಾದೇವಿತಾಯಿಯವರು ಭಾರತದ ಸ್ವಾತಂತ್ರ ಹೋರಾಟಗಾರರಲ್ಲಿ ಒಬ್ಬರು.

## ಬದುಕು
೧೯೦೬ರಲ್ಲಿ ಉತ್ತರ ಕನ್ನಡದ ಸಿದ್ದಾಪುರದಲ್ಲಿ ಜನಿಸಿದರು. ಮಹಾತ್ಮಾ ಗಾಂಧಿಯವರಿಂದ ಪ್ರೇರಿತರಾಗಿ, ಅವರ ಅನುಯಾಯಿಯಾಗಿ ೧೯೩೦ರಲ್ಲಿ ಇವರು ಸ್ವಾತಂತ್ರ ಚಳುವಳಿಯಲ್ಲಿ ಪಾಳ್ಗೊಂಡರು. ೧೦೧ ವರ್ಷಗಳ ತುಂಬು ಜೀವನ ನಡೆಸಿದ ಇವರು, ಆಗಸ್ಟ್ ೬,೨೦೦೬ರಲ್ಲಿ ನಿಧನರಾದರು. ಇವರು ಕರ್ನಾಟಕದ ಮಾಜಿ ಮುಖ್ಯಮಂತ್ರಿಗಳಾಗಿದ್ದ ರಾಮಕೃಷ್ಣ ಹೆಗಡೆಯವರ ಸೋದರಿ.(ರಾಮಕೃಷ್ಣ ಹೆಗಡೆ ಅವರ ದೊಡ್ಡಪ್ಪ ಕೃಷ್ಣಯ್ಯ ಸುಬ್ಬಣ್ಣ ಹೆಗಡೆ ಅವರ ಮಗಳು). .

ತಮ್ಮ ಒಂಬತ್ತನೇ ವಯಸ್ಸಿಗೆ ವಿಧವೆಯಾದ ಮಹಾದೇವಿತಾಯಿ, ಮಹಾತ್ಮಾ ಗಾಂಧೀಜಿಯವರ ಅನುಯಾಯಿಯಾಗಿ ೧೯೩೦ರಲ್ಲಿ ಸ್ವಾತಂತ್ರ್ಯ ಚಳವಳಿಗೆ ಧುಮುಕಿದರು. ಆಚಾರ್ಯ ವಿನೋಬಾ ಭಾವೆ ಕೈಗೊಂಡಿದ್ದ ಭೂದಾನ ಚಳವಳಿಯಲ್ಲೂ ಸಕ್ರಿಯವಾಗಿ ಪಾಲ್ಗೊಂಡಿದ್ದರು.  ಸ್ವಾತಂತ್ರಾನಂತರ ಇವರು ಸಮಾಜ ಸೇವಕಿಯಾಗಿ ಸೇವೆಸಲ್ಲಿಸಿದರು.

## ನಿಧನ
ಇವರು ೬.೮.೨೦೦೬ ರಂದು ನಿಧನರಾದರು.ರಾಮಕೃಷ್ಣ ಹೆಗಡೆ ಅವರು ವಿನೋಬಾ ಭಾವೆ ಅವರ ಆಶ್ರಮದ ಪ್ರಭಾವಕ್ಕೆ ಒಳಗಾಗುವಲ್ಲಿ ಮಹಾದೇವಿತಾಯಿ ಪ್ರೇರಣೆಯಾಗಿದ್ದರು. ೨೦೦೬ ಜನವರಿ ೧೦ರಂದು ಅವರಿಗೆ ನೂರು ತುಂಬಿತ್ತು. ಮೃತರ ಅಂತ್ಯಕ್ರಿಯೆಯನ್ನು  ಬೆಂಗಳೂರಿನ ಪೀಣ್ಯ ಸಮೀಪವಿರುವ ವಿನೋಬಾ ಆಶ್ರಮ  ವಿಶ್ವನೀಡಂ  ಟ್ರಸ್ಟ್ನಲ್ಲಿ  ನೆರವೇರಿತು.

## ಪ್ರಶಸ್ತಿಗಳು
*ಲಕ್ಷ್ಮಮ್ಮ ಸ್ಮಾರಕ ಪ್ರಶಸ್ತಿ
*ಭರತ ಭೂಮಿ ಸೇವಾಶ್ರೀ ಬಿರುದು
*ಕಿತ್ತೂರು ರಾಣಿ ಚೆನ್ನಮ್ಮ ಪ್ರಶಸ್ತಿ
*ಸ್ವಾತಂತ್ರ್ಯ  ಪ್ರಶಸ್ತಿ
*ಹಿರಿಯ ಸ್ವಾತಂತ್ರ್ಯ ಹೋರಾಟಗಾರ್ತಿ ಎಂಬ ಬಿರುದು

## ಸನ್ಮಾನಗಳು
*ಮಹಿಳಾ ಹಿಂದಿ ಪ್ರಚಾರ ಸಭಾ, ಮಾನವ ಧರ್ಮ ಅಂತರರಾಷ್ಟ್ರೀಯ ಪ್ರತಿಷ್ಟಾನ, ದಿ.ತಾಳೆಕೆರೆ ಸುಬ್ರಹ್ಮಣ್ಯ ಜನ್ಮಶತಾಬ್ದಿ ಉತ್ಸವಗಲಲ್ಲಿ ಸನ್ಮಾನಿಸಲಾಗಿದೆ.

## ಕೃತಿಗಳು
ದೇವತಾತ್ಮ(ಪ್ರವಾಸ ಸಾಹಿತ್ಯ)

### ಹೊರಸಂಪರ್ಕಗಳು
* www.gandhibhavanbangalore.blogspot.com
* www.vallabhniketan.blogspot.com
* www.letsdosomethinking.blogspot.com

ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ವರ್ಗ:೧೯೦೬ ಜನನ
ವರ್ಗ:೨೦೦೬ ನಿಧನ
ಗುರುನಾನಕ್ ಜಯಂತಿ

ಸಂತ ಗುರು ನಾನಕ್‌ರವರ ಜನ್ಮದಿನ.

ಗುರು ನಾನಕ್ನ ಪ್ರಕಾಶ್ ಉಟ್ಸಾವ್ ಮತ್ತು ಗುರು ನಾನಕ್ ಜಯಂತಿ ಎಂದು ಸಹ ಕರೆಯಲ್ಪಡುವ ಗುರು ನಾನಕ್  ಮೊದಲ ಸಿಖ್ ಗುರು, ಗುರು ನಾನಕ್ ಹುಟ್ಟನ್ನು ಆಚರಿಸುತ್ತಾರೆ.  ಇದು ಸಿಖ್ ಧರ್ಮದ ಅತ್ಯಂತ ಪವಿತ್ರ ಉತ್ಸವಗಳಲ್ಲಿ ಒಂದಾಗಿದೆ.ಸಿಖ್ ಧರ್ಮದ ಹಬ್ಬಗಳು 10 ಸಿಖ್ಖರ ಗುರುಗಳ ವಾರ್ಷಿಕೋತ್ಸವದ ಸುತ್ತ ಸುತ್ತುತ್ತವೆ. ಈ ಗುರುಗಳು ಸಿಖ್ಖರ ನಂಬಿಕೆಗಳನ್ನು ರೂಪಿಸಲು ಕಾರಣರಾಗಿದ್ದರು. ಗುರುಪುಬ್ (ಅಥವಾ ಗುರ್ಪುರ್ಬ್) ಎಂದು ಕರೆಯಲ್ಪಡುವ ಅವರ ಹುಟ್ಟುಹಬ್ಬಗಳು ಸಿಖ್ಖರ ನಡುವೆ ಆಚರಣೆಯನ್ನು ಮತ್ತು ಪ್ರಾರ್ಥನೆಗೆ ಸಂಬಂಧಿಸಿದ ಸಂದರ್ಭಗಳಾಗಿವೆ.ಸಿಖ್ ಧರ್ಮದ ಸಂಸ್ಥಾಪಕ ಗುರು ನಾನಕ್, ಪಾಕಿಸ್ತಾನದ ಪ್ರಸ್ತುತ ಶೇಖುಪುರಾ ಜಿಲ್ಲೆಯ ರೈ-ಭೋಯಿ-ಡಿ ತಲ್ವಾಂಡಿಯಲ್ಲಿ ನವೆಂಬರ್ 15, 1469 ರಂದು  ಜನಿಸಿದರು, ಈಗ ನಾನ್ಕಾನಾ ಸಾಹಿಬ್. ಕಾರ್ತಿಕ್ ತಿಂಗಳಲ್ಲಿ ಹುಣ್ಣಿಮೆಯ ದಿನವಾದ ಕಾರ್ತಿಕ ಪೂರ್ಣಿಮಾದಲ್ಲಿ ಅವರ ಜನ್ಮವನ್ನು ಆಚರಿಸಲಾಗುತ್ತದೆ. ಗ್ರೆಗೋರಿಯನ್ ಕ್ಯಾಲೆಂಡರ್ನಲ್ಲಿ, ಆಚರಣೆಯು ಸಾಮಾನ್ಯವಾಗಿ ನವೆಂಬರ್ ತಿಂಗಳಿನಲ್ಲಿ ಬರುತ್ತದೆ, ಆದರೆ ಅದರ ದಿನಾಂಕವು ಭಾರತೀಯ ಕ್ಯಾಲೆಂಡರ್ನ ಸಾಂಪ್ರದಾಯಿಕ ದಿನಾಂಕಗಳ ಆಧಾರದ ಮೇಲೆ ವರ್ಷದಿಂದ ವರ್ಷಕ್ಕೆ ಬದಲಾಗುತ್ತದೆ.  ಇದು ಭಾರತದಲ್ಲಿ ಗೆಜೆಟೆಡ್ ರಜಾದಿನವಾಗಿದೆ
https://en.wikipedia.org/wiki/Guru_Nanak_Gurpurab
http://festivalsadvices.com/guru-nanak-jayanti-festival-information/ 

ವರ್ಗ:ಪ್ರಮುಖ ದಿನಗಳು
ವರ್ಗ:ಹಬ್ಬಗಳು
ಬಣ್ಣ

**ಬಣ್ಣ** - ಮಾನವರ ಇಂದ್ರಿಯಗಳು ಬೆಳಕಿನ ವರ್ಣಪಂಕ್ತಿಯ ಒಂದು ಸಣ್ಣ ಭಾಗವನ್ನು ಗ್ರಹಿಸುವ ವಿಧಿ.
## ಬಾಹ್ಯ ಸಂಪರ್ಕಗಳು
* Bibliography Database on Color Theory , Buenos Aires University
* 
* 
* Why Should Engineers and Scientists Be Worried About Color?
* Robert Ridgway's *A Nomenclature of Colors* (1886)  and *Color Standards and Color Nomenclature* (1912)  - text-searchable digital facsimiles at Linda Hall Library
* Albert Henry Munsell's A Color Notation, (1907) at Project Gutenberg
* AIC, International Colour Association
* The Effect of Color | OFF BOOK   Documentary produced by Off Book (web series)
* ROY G. BIV: An Exceedingly Surprising Book About Color by Jude Stewart

ವರ್ಗ:ಭೌತಶಾಸ್ತ್ರ
ಪದ್ಮಿನಿ

** ಪದ್ಮಿನಿ ** - (ಜೂನ್ ೧೨,೧೯೩೨)- ಸೆಪ್ಟೆಂಬರ್ ೨೪,೨೦೦೬ ಭಾರತದ ಬಹುಭಾಷಾ ನಟಿ ಮತ್ತು ಭರತನಾಟ್ಯ ಕಲಾವಿದೆಯಾಗಿದ್ದರು. ಇವರು ತಮಿಳು, ತೆಲುಗು, ಮಲಯಾಳಂ,ಹಿಂದಿ, ಕನ್ನಡ ಭಾಷೆಯಲ್ಲಿ ಸುಮಾರು ೨೫೦ ಕ್ಕೂ ಅಧಿಕ ಚಿತ್ರಗಳಲ್ಲಿ ನಟಿಸಿದ್ದರು.

right|thumb|ಬಹುಭಾಷಾ ತಾರೆ ಪದ್ಮಿನಿ

## ಚಿತ್ರ ಬದುಕು
ಕೇರಳದ ಪೂೞಪ್ಪುೞದಲ್ಲಿ  ಜೂನ್ ೧೨ ರಂದು ಜನಿಸಿದ ಪದ್ಮಿನಿಯವರು **ಕಲ್ಪನಾ** ಎಂಬ ಹಿಂದಿ ಚಿತ್ರದ ಮೂಲಕಚಿತ್ರರಂಗಕ್ಕೆ ಕಾಲಿರಿಸಿದರು. ಹಿಂದಿ ನಟ ರಾಜ್ ಕಪೂರ್ ಅವರ ಜೊತೆ `ಜಿಸ್ ದೇಶ್ ಮೇ ಗಂಗಾ ಬೆಹತಿ ಹೈ, ಆಶಿಕ್ ಮತ್ತು ಮೇರಾ ನಾಮ್ ಜೋಕರ್ ಚಿತ್ರದಲ್ಲಿ ನಟಿಸಿದ್ದರು.

ತಮಿಳು ಚಿತ್ರರಂಗದ ಖ್ಯಾತ ನಟರಾದ ಶಿವಾಜಿ ಗಣೇಶನ್ ಹಾಗೂ ಎಂಜಿ.ರಾಮಚಂದ್ರನ್ ಅವರ ಜೊತೆ ಹಲವು ಜನಪ್ರಿಯ ಚಿತ್ರಗಳಲ್ಲಿ ನಟಿಸಿದ್ದರು.

ಭರತನಾಟ್ಯವನ್ನು ಚಿಕ್ಕಂದಿನಿಂದಲೇ ಅಭ್ಯಾಸ ಮಾಡಿದ್ದ ಪದ್ಮಿನಿಯವರು **ಪದ್ಮಿನಿ ಸ್ಕೂಲ್ ಆಫ್ ಫೈನ್ ಆರ್ಟ್ಸ್** ಎಂಬ ಕಲಾಶಾಲೆಯನ್ನು ಅಮೆರಿಕಾದ ನ್ಯೂ ಜೆರ್ಸಿಯಲ್ಲಿ ನಡೆಸುತ್ತಿದ್ದರು.

## ಖಾಸಗಿ ಬದುಕು
ಪದ್ಮಿನಿಯವರು  ಡಾ.ಕೆ.ಟಿ.ರಾಮಚಂದ್ರನ್ ಅವರನ್ನು ವಿವಾಹವಾಗಿದ್ದರು. ಪ್ರೇಮ್ ರಾಮಚಂದ್ರನ್ ಪದ್ಮಿನಿಯವರ ಮಗ. ಸದ್ಯಕ್ಕೆ  ಅವರು ವಾರ್ನರ್ ಬ್ರದರ್ಸ್ ಕಂಪೆನಿಯ ಉದ್ಯೋಗಿಯಾಗಿದ್ದಾರೆ.

## ನಿಧನ
ಪದ್ಮಿನಿಯವರು ತಮ್ಮ ಎಪ್ಪತ್ತನೆಯ ವಯಸ್ಸಿನಲ್ಲಿ ಚೆನ್ನೈ ನಗರದ ಅಪೋಲೋ ಆಸ್ಪತ್ರೆಯಲ್ಲಿ ಸೆಪ್ಟೆಂಬರ್ ೨೪,೨೦೦೬ರಂದು ನಿಧನ  ಹೊಂದಿದರು.

ವರ್ಗ:ಭರತನಾಟ್ಯ ಕಲಾವಿದರು
ವರ್ಗ:ಚಿತ್ರರಂಗ
ವರ್ಗ:ಬಾಲಿವುಡ್
ವರ್ಗ:೧೯೩೨ ಜನನ
ವರ್ಗ:೨೦೦೬ ನಿಧನ
ಕುಮಾರ ವೆಂಕಣ್ಣ

**ಕುಮಾರ ವೆಂಕಣ್ಣ** ಇವರು ೧೯೧೬ ನವಂಬರ ೪ರಂದು ದಕ್ಷಿಣ ಕನ್ನಡ ಜಿಲ್ಲೆಯ  **ಕ್ಯೂಲ** ಎನ್ನುವ ಗ್ರಾಮದಲ್ಲಿ ಜನಿಸಿದರು. ಇವರ ತಂದೆ ವಾಸುದೇವಯ್ಯ.ಎಪ್ಪತ್ತು ವಯಸ್ಸಿನ ಶ್ರೀ ವೆಂಕಟರಾವ್‌ ಕೋಯಿಲೂರ್ ಕರೆ (ಕಾವ್ಯನಾಮ ಕುಮಾರ ವೆಂಕಣ್ಣ) ಯಕ್ಷಗಾನ ಮತ್ತು ಮದ್ದಳೆ ತಯಾರಕರ ಪರಂಪರೆಗೆ ಸೇರಿದವರು. ಡಾ|| ಶಿವರಾಮ ಕಾರಂತರಿಂದ ಸ್ಪೂರ್ತಿ ಪಡೆದು ಯಕ್ಷಗಾನವನ್ನು ಕಲಿತರು. ನಂತರ ಗುರು ಕಲಾ ಮಂಡಳಂ ಕುಟ್ಟನ್‌ ನಾಯರ್ ಅವರಿಂದ ಕಥಕ್ಕಳಿ ಹಾಗೂ ಮೋಹಿನಿ ಅಟ್ಟಂ ಅನ್ನು ಕಲಿತರು. ಜಟ್ಟಿತಾಯಮ್ಮನವರಿಂದ ಮೈಸೂರು ಸಂಪ್ರದಾಯದ ಭರತನಾಟ್ಯವನ್ನು ಕಲಿತರು. ಕೊಲೊಂಬೋದಲ್ಲಿ ಸಿಂಹಳ ದ್ವೀಪದ ಕ್ಯಾಂಡಿಯನ್‌ ಹೋರಾಟ ಕ್ಷೇತ್ರಕ್ಕೆ ಆಕರ್ಷಿತರಾಗಿ ಪತ್ರಿಕೋದ್ಯಮಿಯಾದರು. ೧೯೩೬ ರಿಂದ ಈ ಕ್ಷೇತ್ರದಲ್ಲಿ ಉಪಸಂಪಾದಕರಾಗಿ, ಸಂಪಾದಕರಾಗಿ, ಸಂಪಾದಕರಾಗಿ, ಕಲಾ ವಿಮರ್ಶಕರಾಗಿ, ದುಡಿದರು. ೧೯೫೪ ರಲ್ಲಿ ಮೈಸೂರು ಸಂಗೀತ ನಾಟಕ ಅಕಾಡೆಮಿಯ ಸ್ಥಾಪಕ ಸದಸ್ಯರಾಗಿ ವಿವಿಧ ಮುಖ ಸೇವೆ ಸಲ್ಲಿಸಿದರು. ಯಕ್ಷಗಾನದ ಬಗ್ಗೆ ಪ್ರಾತ್ಯಕ್ಷಿಕೆಗಳನ್ನು ನೀಡಿದ್ದಾರೆ. ಹಿಂದೆ ಇದ್ದ ಕರ್ನಾಟಕ ನೃತ್ಯ ಕಲಾ ಪರಿಷತ್ತಿನ ಸದಸ್ಯರಾಗಿ ಸೇವೆ ಸಲ್ಲಿಸಿದ್ದಾರೆ. ಕರ್ನಾಟಕ ಜಾನಪದ ನೃತ್ಯದ ಬಗ್ಗೆ ಇವರು ಬರೆದಿರುವ ಪ್ರಬಂಧ, ಪುಸ್ತಕ ರೂಪಕದಲ್ಲಿ ಪ್ರಕಟವಾಗಿದೆ. ಭಾರತದ ಜಾನಪದ ನೃತ್ಯ ಪ್ರಕಾರಗಳ ಬಗ್ಗೆ ಅಧಿಕಾರವಾಣಿಯಿಂದ ಮಾತನಾಡಬಲ್ಲವರು.

## ಪತ್ರಿಕೋದ್ಯಮ
ಕುಮಾರ ವೆಂಕಣ್ಣನವರು ಸೇವೆ ಸಲ್ಲಿಸಿರುವ ಪತ್ರಿಕೆಗಳು ಇಂತಿವೆ:
* ಕಂಠೀರವ
* ವಿಶ್ವ ಕರ್ನಾಟಕ
* ತಾಯಿನಾಡು
* ಕಾಂಗ್ರೆಸ್ ಸಂದೇಶ
* ಪಾಪಚ್ಚಿ

## ಸಾಹಿತ್ಯ
ಕುಮಾರ ವೆಂಕಣ್ಣನವರು ೧೨ ಕಾದಂಬರಿಗಳನ್ನು, ೨೦ ಮಕ್ಕಳ ಪುಸ್ತಕಗಳನ್ನು ಹಾಗು ೪೦ ಇತರ ಗ್ರಂಥಗಳನ್ನು ರಚಿಸಿದ್ದಾರೆ. ಇವರು ಮಕ್ಕಳಿಗಾಗಿ ರಚಿಸಿದ ಕಥೆಗಳು ೧೦೦೦ಕ್ಕೂ ಹೆಚ್ಚಿವೆ.

## ವ್ಯಕ್ತಿತ್ವ
ಪತ್ರಕರ್ತ ಹಾಗು ಸಾಹಿತಿ ಅಲ್ಲದೆ, ಕುಮಾರ ವೆಂಕಣ್ಣನವರು ನೃತ್ಯ ಕಲಾವಿದರು, ಕಲಾ ವಿಮರ್ಶಕರು, ಕಾರ್ಮಿಕ ಸಂಘಟನಾಕಾರರು ಹಾಗು ಸ್ವಾತಂತ್ರ್ಯ ಹೋರಾಟಗಾರರೂ ಆಗಿದ್ದರು.

## ಇವುಗಳನ್ನೂ ನೋಡಿ
* ಹೆಚ್.ಆರ್.ನಾಗೇಶರಾವ್
* ನಿರಂಜನ
* ಎಂ.ಎಸ್.ಭಾರದ್ವಾಜ್

ವರ್ಗ:ಕನ್ನಡ ಸಾಹಿತ್ಯ
ಕುಮಾರ ವೆಂಕಣ್ಣ
ಕುಮಾರ ವೆಂಕಣ್ಣ
ಕೆ.ಎಸ್.ನಾರಾಯಣಸ್ವಾಮಿ

**ಕೆ.ಎಸ್.ನಾರಾಯಣಸ್ವಾಮಿ** ಇವರು ೧೯೨೯ ಮಾರ್ಚ ೨ರಂದು **ಅರಸೀಕೆರೆ**ಯಲ್ಲಿ ಜನಿಸಿದರು.
ಇವರ ತಾಯಿ ಶಂಕರಮ್ಮ; ತಂದೆ ಸೀತಾರಾಮಯ್ಯ.

## ಪತ್ರಿಕೋದ್ಯಮ
ಹಂಗರಿಯ ಬುಡಾಪೆಸ್ಟ ನಗರದಲ್ಲಿ ಪತ್ರಿಕೋದ್ಯಮದಲ್ಲಿ ವಿಶೇಷ ತರಬೇತಿ ಪಡೆದು ಬಂದ ಇವರು ೧೯೬೭ರ ವರೆಗೆ ಪ್ರಜಾವಾಣಿಯಲ್ಲಿ ಸೇವೆ ಸಲ್ಲಿಸಿದರು. ಆನಂತರ ಕನ್ನಡ ಪ್ರಭ ಪತ್ರಿಕೆಯಲ್ಲಿ 
ಸೇರಿದರು. ಅಲ್ಲದೆ ‘ನಾಂದಿ’, ‘ಸಾಹಿತ್ಯವಾಹಿನಿ’ ಚಲನಚಿತ್ರ ಪತ್ರಿಕೆಗಳ ಸಂಪಾದಕ ಮಂಡಲಿಯಲ್ಲಿ ಸೇವೆ ಸಲ್ಲಿಸಿದ್ದಾರೆ.

## ಸಾಹಿತ್ಯ
* ಕರುಣಾಳು ಬಾ ಬೆಳಕೆ (ಕಾದಂಬರಿ)
* ನಾಗೇಶರಾಯರು (ಜೀವನ ಚರಿತ್ರೆ)
* ಮಂಜು ಹೂವಿನ ಮದುವಣಿಗ (ಹಂಗೇರಿಯನ್ ಕಥೆಗಳ ಅನುವಾದ)

## ಇತರ
*  ಇವರು ನಿರ್ಮಿಸಿದ ನಾಂದಿ ಚಲನಚಿತ್ರಕ್ಕೆ ಕರ್ನಾಟಕ ಸರಕಾರದ ಪ್ರಶಸ್ತಿ ಲಭಿಸಿದೆ.
* ಇವರು ‘ಕರ್ನಾಟಕ ಚಲನಚಿತ್ರ ಪತ್ರಕಾರರ ಪರಿಷತ್’ ಇದರ ಸ್ಥಾಪಕ ಅಧ್ಯಕ್ಷರಾಗಿದ್ದರು.
* ಇವರು ‘ಆದರ್ಶ ಫಿಲ್ಮ್ ಇನ್ಸ್ಟಿಟ್ಯೂಟಿನಲ್ಲಿ ಉಪನ್ಯಾಸಕರಾಗಿದ್ದರು.
* ಇವರು ಕರ್ನಾಟಕ ಡಾಕ್ಯುಮೆಂಟರಿ ಅವಾರ್ಡ ಕಮಿಟಿಯಲ್ಲಿ ಜ್ಯೂರಿ ಆಗಿದ್ದರು.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಕೆ.ಎಸ್.ನಾರಾಯಣಸ್ವಾಮಿ
ಕೆ.ಎಸ್.ನಾರಾಯಣಸ್ವಾಮಿ
ದೇಶಹಳ್ಳಿ ಜಿ.ನಾರಾಯಣ

**ದೇಶಹಳ್ಳಿ ಜಿ.ನಾರಾಯಣ** ಇವರು ೧೯೨೩ರಲ್ಲಿ ಮಂಡ್ಯ ಜಿಲ್ಲೆಯ ಮದ್ದೂರು ತಾಲೂಕಿನ **ದೇಶಹಳ್ಳಿ**ಯಲ್ಲಿ ಜನಿಸಿದರು. ಇವರ ತಾಯಿ ಸಣ್ಣಮ್ಮ; ತಂದೆ ಗಿರಿಗೌಡ.

## ಪತ್ರಿಕೋದ್ಯಮ
ದೇಶಹಳ್ಳಿ ಜಿ.ನಾರಾಯಣರು ೧೯೫೧ರಲ್ಲಿ ‘**ವಿನೋದ**’ ಹಾಸ್ಯಪತ್ರಿಕೆ ಪ್ರಾರಂಭಿಸಿ ಯಶಸ್ವಿಯಾಗಿ ನಡೆಯಿಸುತ್ತಿದ್ದಾರೆ. ಸ್ವಾತಂತ್ರ್ಯ ಹೋರಾಟದಲ್ಲಿ ಭಾಗವಹಿಸಿದ್ದಾರೆ. ಖಾದಿ ಧರಿಸಿ, ಗಾಂಧಿವಾದಿಗಳಾಗಿದ್ದಾರೆ. ಅನೇಕ ಕನ್ನಡ ಸಂಘ-ಸಂಸ್ಥೆಗಳಲ್ಲಿ ಸಕ್ರೀಯ ಪಾತ್ರವಹಿಸುತ್ತಿದ್ದಾರೆ. ಕರ್ನಾಟಕ ಏಕೀಕರಣ ಹೋರಾಟದಲ್ಲಿ ಇವರು ವಹಿಸಿದ ಪ್ರಮುಖ ಪಾತ್ರವನ್ನು ಗುರುತಿಸಿ ರಾಜ್ಯ ಸರ್ಕಾರವು ಕರ್ನಾಟಕ ಏಕೀಕರಣ ಪ್ರಶಸ್ತಿ ನೀಡಿದೆ. ಹಂಪಿ ಕನ್ನಡ ವಿಶ್ವವಿದ್ಯಾಲಯವು ನಾಡೋಜ ಪ್ರಶಸ್ತಿ ನೀಡಿದೆ.

## ಸಾಹಿತ್ಯ
ಇವರು ರಚಿಸಿರುವ ಕೆಲವು ಕೃತಿಗಳು:
* ಅಕ್ಷರವ ನೀವ್ ಕಲಿಯಿರಿ (ಶತಕ)
* ಮಲೇರಿಯಾ ಹಾವಳಿ
* ಕಬ್ಬಿನ ಕಥಾಂತರ
* ರಾಷ್ಟ್ರೀಯ ಪದಗಳು
* ಹೆಚ್ಚು ಬೆಳೆಯನ್ನು ಬೆಳೆಯಿರಿ

## ಸಾಧನೆ
* ಬೆಂಗಳೂರು ಮಹಾನಗರಪಾಲಿಕೆಯ ಮೇಯರ್ ಆಗಿದ್ದರು.
* ಕನ್ನಡ ಸಾಹಿತ್ಯ ಪರಿಷತ್ತಿನ ಅಧ್ಯಕ್ಷರಾಗಿದ್ದರು.
* ಗೋಕಾಕ ಸಮಿತಿಯ ಸದಸ್ಯರಾಗಿದ್ದರು.
* ಜಾನಪದ ಲೋಕ ಧರ್ಮದರ್ಶಿ ಮಂಡಳಿಯ ಅಧ್ಯಕ್ಷರಾಗಿದ್ದಾರೆ.
* ಬಿಎಂಶ್ರೀ ಪ್ರತಿಷ್ಠಾನದ ಅಧ್ಯಕ್ಷರಾಗಿದ್ದಾರೆ.
* ಸಾಹಿತ್ಯ ಸಂವರ್ಧಕ ಟ್ರಸ್ಟ್ ಧರ್ಮದರ್ಶಿಯಾಗಿದ್ದಾರೆ.

ವರ್ಗ:ಕನ್ನಡ ಸಾಹಿತ್ಯ
ದೇಶಹಳ್ಳಿ ಜಿ.ನಾರಾಯಣ
ದೇಶಹಳ್ಳಿ ಜಿ.ನಾರಾಯಣ
ನಾಡಿಗ ಕೃಷ್ಣಮೂರ್ತಿ

**ಡಾ| ನಾಡಿಗ ಕೃಷ್ಣಮೂರ್ತಿ**ಯವರು ೧೯೨೧ರಲ್ಲಿ ಶಿವಮೊಗ್ಗಾ ಜಿಲ್ಲೆಯ **ಅನವಟ್ಟಿ** ಗ್ರಾಮದಲ್ಲಿ ಜನಿಸಿದರು. 

ನಾಡಿಗ ಕೃಷ್ಣಮೂರ್ತಿಯವರು ಅಮೇರಿಕಾದ ಮಿಸ್ಸೋರಿಯಲ್ಲಿ ಪತ್ರಿಕೋದ್ಯಮದ ಬಗೆಗೆ ವಿಶೇಷ ಶಿಕ್ಷಣ ಪಡೆದು, ಮಹಾರಾಜಾ ಕಾಲೇಜಿನಲ್ಲಿ ಪತ್ರಿಕೋದ್ಯಮ ವಿಭಾಗದಲ್ಲಿ ಪ್ರವಾಚಕರಾದರು. ೧೯೬೪ರಲ್ಲಿ
‘ಪತ್ರಿಕೋದ್ಯಮದ ಹುಟ್ಟು,ಬೆಳವಣಿಗೆ ಮತ್ತು ಅಭಿವೃದ್ಧಿ’ ಪ್ರೌಢ ಪ್ರಬಂಧವನ್ನು ಸಲ್ಲಿಸಿ ಡಾಕ್ಟರೇಟ್ ಪಡೆದರು.
ಸಂದರ್ಶಕ ಪ್ರಾಧ್ಯಾಪಕರಾಗಿ ವಿದೇಶಿ ವಿದ್ಯಾಲಯಗಳನ್ನು ಸಂದರ್ಶಿಸಿದ್ದಾರೆ.

‘**ಮಾನಸ ಗಂಗೋತ್ರಿ**’ ಇದು ಇವರು ಸಂಪಾದಿಸುತ್ತಿದ್ದ ಪ್ರಾಯೋಗಿಕ ಪತ್ರಿಕೆ.

ಇವರು ಬರೆದ ಕೃತಿಗಳು ಇಂತಿವೆ:
* Mahatma Gandhi and other martyers
* ಅಮೇರಿಕನ್ ಜರ್ನಲಿಜಮ್ (ಅನುವಾದ)

ಕರ್ನಾಟಕದಲ್ಲಿ ಪ್ರಾರಂಭವಾದ ಪತ್ರಿಕಾ ಅಕಾಡೆಮಿಗೆ ಇವರು ಪ್ರಥಮ ಅಧ್ಯಕ್ಷರಾಗಿದ್ದರು.

ಡಾ| ನಾಡಿಗ ಕೃಷ್ಣಮೂರ್ತಿಯವರು೧೯೮೩ರಲ್ಲಿ ನಿಧನರಾದರು.

ವರ್ಗ:ಕನ್ನಡ ಸಾಹಿತ್ಯ
ನಾಡಿಗ ಕೃಷ್ಣಮೂರ್ತಿ
ನಾಡಿಗ ಕೃಷ್ಣಮೂರ್ತಿ
ಕೆ.ಎಸ್.ರಾಮಕೃಷ್ಣಮೂರ್ತಿ

**ಕೆ.ಎಸ್.ರಾಮಕೃಷ್ಣಮೂರ್ತಿ**ಯವರು **ಅರಸಿಕೆರೆ** ತಾಲೂಕಿನ **ಕುರಿವೆಂಕ** ಗ್ರಾಮದಲ್ಲಿ ಜನಿಸಿದರು.

ಕಿಡಿ ಪಿ.ಶೇಷಪ್ಪ ಹಾಗೂ ಅ.ನ.ಕೃಷ್ಣರಾಯ ಅವರಿಗೆ ಆಪ್ತರಾಗಿದ್ದ ಕೆ.ಎಸ್.ರಾಮಕೃಷ್ಣಮೂರ್ತಿ ಅವರು ಪ್ರಜಾವಾಣಿ ಪತ್ರಿಕೆಯ ಆರಂಭದ ದಿನಗಳಲ್ಲಿ ಟಿ.ಎಸ್.ರಾಮಚಂದ್ರರಾವ್ ಅವರ ಜತೆಗೂಡಿದವರು.  ಮದ್ರಾಸ್‌ನಲ್ಲಿದ್ದ ಅಮೆರಿಕನ್ ದೂತವಾಸದ ಕನ್ನಡ ಪ್ರಕಟಣೆಗಳ (ಅಮೆರಿಕನ್ ರಿಪೋರ್ಟರ್) ಸಂಪಾದಕತ್ವ ವಹಿಸಿದ್ದ ರಾಮಕೃಷ್ಣಮೂರ್ತಿ, ಕನ್ನಡ ಪ್ರಭ ಪತ್ರಿಕೆ ಆರಂಭವಾದಾಗ ಸಹ ಸಂಪಾದಕರಾಗಿ ಸೇರ್ಪಡೆಯಾದರು.  ಆ ಪತ್ರಿಕೆಯ ಮೊದಲ ಸಂಪಾದಕರಾಗಿದ್ದ ಎನ್.ಎಸ್.ಸೀತಾರಾಮ ಶಾಸ್ತ್ರಿಯವರ ಹಠಾತ್ ನಿರ್ಗಮನದಿಂದ ತೆರವಾದ ಸ್ಥಾನವನ್ನು ತುಂಬಿದ ರಾಮಕೃಷ್ಣಮೂರ್ತಿ, ಕನ್ನಡಪ್ರಭ ಪತ್ರಿಕೆಗೆ ಸಾಂಸ್ಕೃತಿಕ ಮೆರಗನ್ನು ನೀಡಿದರು.  ಅವರು ಸಂಪಾದಕರಾಗಿದ್ದ ಕಾಲದಲ್ಲಿ ಅನಕೃ (`ಬರಹಗಾರನ ಬದುಕು', ಮಾಸ್ತಿ, ಡಿವಿಜಿ ತಮ್ಮ ಸ್ಮೃತಿ ಚಿತ್ರಗಳನ್ನು ಕನ್ನಡಪ್ರಭಕ್ಕೆ ಬರೆದುಕೊಟ್ಟಿದ್ದರು.  ಕಾದಂಬರಿಗಳನ್ನು ಧಾರಾವಾಹಿಯಾಗಿ ದಿನಪತ್ರಿಕೆಗಳಲ್ಲಿ ಪ್ರಕಟಿಸುವ ಹೊಸ ಯೋಜನೆಯನ್ನು ಇವರು ಆರಂಭಿಸಿದರು.  ರಾಮಕೃಷ್ಣಮೂರ್ತಿ ಬರೆಯುತ್ತಿದ್ದ `ಜ್ಞಾನಪ್ರಭ' ನಿತ್ಯ ಅಂಕಣದಲ್ಲಿ ವಿಜ್ಞಾನದ ಕುತೂಹಲಕರ ಸಂಗತಿಗಳು ಪ್ರಸ್ತಾಪವಾಗುತ್ತಿದ್ದವು.

## ಸಾಹಿತ್ಯ
ಇವರ ಕೆಲವು ಸಾಹಿತ್ಯ ಕೃತಿಗಳು ಇಂತಿವೆ:
* ಪ್ರತಿಮೆ 
* ತೀರದ ಸಾಲ (ಕಾದಂಬರಿ)
* ಅದ್ಭುತ ಸಾಧನೆಗಳು
* ಪೀಟರ್ ಜಂಗರ್
* ಶಬ್ದ

## ಇದನ್ನೂ ನೋಡಿ
* ಪಿ.ಶೇಷಪ್ಪ
* ಅನಕೃ
* ಸಾಹಿತ್ಯ ಮತ್ತು ಕಾಮಪ್ರಚೋದನೆ

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಕೆ.ಎಸ್.ರಾಮಕೃಷ್ಣಮೂರ್ತಿ
ಕೆ.ಎಸ್.ರಾಮಕೃಷ್ಣಮೂರ್ತಿ
ಖಾದ್ರಿ ಶಾಮಣ್ಣ

**ಖಾದ್ರಿ ಶಾಮಣ್ಣ**ನವರು ಕರ್ನಾಟಕದ ಹೆಸರಾಂತ ಪತ್ರಕರ್ತರು.
## ಜನನ ಮತ್ತು ಬಾಲ್ಯ
ಮಂಡ್ಯ ಜಿಲ್ಲೆಯ  ಮೇಲುಕೋಟೆಯಲ್ಲಿ ೧೯೨೫ರಲ್ಲಿ ಜನಿಸಿದ ಶ್ರೀ ಖಾದ್ರಿ ಶ್ಯಾಮಣ್ಣನವರು ಮೈಸೂರಿನಲ್ಲಿ ಇಂಟರ್ ಮೀಡಿಯೆಟ್ ಓದುತ್ತಿದ್ದಾಗ,ಗಾಂಧೀಜಿಯವರ ಕರೆಯ ಮೇರೆಗೆ ಶಿಕ್ಷಣವನ್ನು ನಿಲ್ಲಿಸಿ ಸ್ವಾತಂತ್ರ್ಯ ಚಳವಳಿಗೆ ಧುಮುಕಿದರು.
## ಸ್ವಾತಂತ್ರ್ಯ ಹೋರಾಟ
೧೯೪೨ರಲ್ಲಿ ಕ್ವಿಟ್ ಇಂಡಿಯ ಚಳುವಳಿಯಲ್ಲಿ ಸಕ್ರಿಯವಾಗಿ ಭಾಗವಹಿಸಿ ಅನೇಕ ಬಾರಿ ಸೆರೆಮನೆ ವಾಸ ಅನುಭವಿಸಿದರು.ಸೆರೆಮನೆಯಿಂದ ಬಿಡುಗಡೆಯಾದ ಮೇಲೆ  ೧೯೪೪ರಲ್ಲಿ ಗಾಂಧೀಜಿಯವರ ಸೇವಾ ಆಶ್ರಮಕ್ಕೆ ತೆರಳಿದರು.೧೯೪೬ರಲ್ಲಿ ಕರ್ನಾಟಕಕ್ಕೆ ಮರಳಿ ಬಂದು ಎಚ್.ಸಿ.ದಾಸಪ್ಪ ಮತ್ತು ಶ್ರೀಮತಿ ಯಶೋದರಮ್ಮ ದಾಸಪ್ಪ ನವರ ಮಾರ್ಗದರ್ಶನದಲ್ಲಿ ಕೆಲಸ ಮಾಡುತ್ತಿದ್ದರು.ಜಯಪ್ರಕಾಶ್ ನಾರಾಯಣ್,ರಾಮ್ ಮನೋಹರ್ ಲೋಹಿಯಾ ಇವರ ಪ್ರಭಾವದಿಂದ ಕರ್ನಾಟಕ ಸೋಷಿಯಲಿಸ್ಟ್ ಪಕ್ಷವನ್ನು ಸ್ಥಾಪಿಸಿ ದುಡಿದರು.೧೯೮೪ ರಿಂದ ೯೦ ರವರೆಗೆ ಕರ್ನಾಟಕ ವಿಧಾನ ಪರಿಷತ್ತಿನ ಸದಸ್ಯರಾಗಿ ಕೆಲಸ ಮಾಡಿದರು.

## ಪತ್ರಿಕೋದ್ಯಮ
ಪ್ರಜಾವಾಣಿ ದಿನಪತ್ರಿಕೆಯ ಆರಂಭದ ದಿನಗಳಲ್ಲಿ ಸುದ್ದಿ ಸಂಪಾದಕರಾಗಿದ್ದ ಖಾದ್ರಿ ಶಾಮಣ್ಣ, ಬಿ.ಪುಟ್ಟಸ್ವಾಮಯ್ಯನವರ ರಾಜೀನಾಮೆಯ ನಂತರ ತೆರವಾದ ಸಂಪಾದಕ ಸ್ಥಾನವನ್ನು ತುಂಬಿದರು.  ಆದರೆ ಸಿ.ಜಿ.ಕೆ.ರೆಡ್ಡಿಯವರೊಂದಿಗೆ ಕಾರ್ಮಿಕ ಚಳುವಳಿಯಲ್ಲಿ ನೇರವಾಗಿ ಭಾಗಿಯಾದರೆಂಬ ಕಾರಣ, ಶಾಮಣ್ಣ ತಮ್ಮ ಸ್ಥಾನಕ್ಕೆ ರಾಜೀನಾಮೆ ಸಲ್ಲಿಸಬೇಕಾಯಿತು.  ಕೆಲಕಾಲ ಉಸ್ತುವಾರಿ ಸಂಪಾದಕರಾಗಿ ಕೆಲಸ ಮಾಡಿದ ಟಿ.ಎಸ್.ರಾಮಚಂದ್ರರಾವ್ ನಂತರದ ದಿನಗಳಲ್ಲಿ ಪ್ರಜಾವಾಣಿ ಸಂಪಾದಕರಾಗಿ ಅತಿ ದೀರ್ಘ ಕಾಲ ಆ ಪತ್ರಿಕೆಯ ಶ್ರೇಯೋಭಿವೃದ್ಧಿಗೆ ಶ್ರಮಿಸಿದರು.  ಪ್ರಜಾವಾಣಿಯಿಂದ ಹೊರ ನಡೆದ ಶಾಮಣ್ಣ, ಎಂ.ಎಸ್.ರಾಮಯ್ಯ ಅವರು ತಾಯಿನಾಡು ಪತ್ರಿಕೆಯ ಮಾಲಿಕತ್ವವನ್ನು ವಹಿಸಿಕೊಂಡ ನಂತರ ಆರಂಭಿಸಿದ ಗೋಕುಲ ವಾರಪತ್ರಿಕೆಯ ಸಂಪಾದಕರಾಗಿಯೂ ಕೆಲ ವರ್ಷಗಳ ಕಾಲ ಕೆಲಸ ಮಾಡಿದರು.

ಹುಬ್ಬಳ್ಳಿಯ ಸಂಯುಕ್ತ ಕರ್ನಾಟಕ ತನ್ನ ಬೆಂಗಳೂರು ಆವೃತ್ತಿಯನ್ನು ಆರಂಭಿಸಿದ ಸಮಯದಲ್ಲಿ ಸುದ್ದಿ ಸಂಪಾದಕರಾಗಿ ಸೇರ್ಪಡೆಯಾದ ಖಾದ್ರಿ ಶಾಮಣ್ಣ, ಕೆಲ ವರ್ಷಗಳ ನಂತರ ಪ್ರಜಾವಾಣಿ ಪತ್ರಿಕೆಯ ಸುದ್ದಿ ಸಂಪಾದಕರಾಗಿ ನೇಮಕಗೊಂಡರು.
ದೇವರಾಜ ಅರಸು ಆಡಳಿತ ಸಂದರ್ಭದಲ್ಲಿ ವಿತ್ತ ಸಚಿವರಾಗಿದ್ದ ಎಂ.ವೈ.ಘೋರ್ಪಡೆ ಅವರು ಲೋಕ ಶಿಕ್ಷಣ ಟ್ರಸ್ಟ್ ನಡೆಸುತ್ತಿದ್ದ ರಂಗನಾಥ ದಿವಾಕರ ಅವರಿಂದ ಸಂಯುಕ್ತ ಕರ್ನಾಟಕ ಪತ್ರಿಕಾ ಸಮೂಹವನ್ನು  ಖರೀದಿಸಿದರು.  ಆ ಸಂದರ್ಭದಲ್ಲಿ ಖಾದ್ರಿ ಶಾಮಣ್ಣ ಹುಬ್ಬಳ್ಳಿ-ಬೆಂಗಳೂರು ಎರಡೂ ಆವೃತ್ತಿಗಳ ಪ್ರಧಾನ ಸಂಪಾದಕರಾಗಿ ನಿಯೋಜಿತಗೊಂಡರು. ಮುಂದೆ ಕೆ.ಎಸ್.ರಾಮಕೃಷ್ಣಮೂರ್ತಿಯವರ ಅಕಾಲ ನಿಧನದಿಂದ ತೆರವಾದ ಕನ್ನಡಪ್ರಭ ಪತ್ರಿಕೆಯ ಸಂಪಾದಕ ಖಾದ್ರಿ ಶಾಮಣ್ಣ ಹುದ್ದೆಗೆ ವಲಸೆ ಹೋದರು.  ಈ ಸಮಯದಲ್ಲಿ ತಮ್ಮ ಸಹಿ ಸಹಿತ ಪ್ರಥಮ ಪುಟದ ಸಂಪಾದಕೀಯ ಲೇಖನಗಳ ಮೂಲಕ ಹೆಚ್ಚಿನ ಜನಪ್ರಿಯತೆ ಗಳಿಸಿಕೊಂಡರು.  ಕರ್ನಾಟಕ ರಾಜ್ಯಕ್ಕೆ ಮೊದಲ ಕಾಂಗ್ರೆಸ್ಸೇತರ ಸರ್ಕಾರವು ರಾಮಕೃಷ್ಣ ಹೆಗಡೆ ಅವರ ನೇತೃತ್ವದಲ್ಲಿ ರಚಿತವಾಗುವಲ್ಲಿ ಖಾದ್ರಿ ಶಾಮಣ್ಣ ಅವರದು ರಾಜ ಪುರೋಹಿತ ಸ್ಥಾನ.  ಲಂಕೇಶ್ ಪತ್ರಿಕೆಯ ಬೆಂಬಲವೂ ಹೆಗಡೆಯವರಿಗೆ ಅಧಿಕಾರ ಸೂತ್ರ ಹಿಡಿಯಲು ನೆರವಾಯಿತು.

ತಮ್ಮ ‘ಖಾರ’ವಾದ ಹಾಗೂ ರಾಷ್ಟ್ರೀಯ ಧೋರಣೆಯ ಸಂಪಾದಕೀಯಗಳಿಗೆ ಹೆಸರಾಗಿದ್ದರು.

## ಸಾಹಿತ್ಯ
* ಮಹಾತ್ಮರ ಅರ್ಥವಿಚಾರ (ಅನುವಾದ)
* ಆಚಾರ್ಯ ವಿನೋಬಾ ಭಾವೆಯವರ ಭೂದಾನ ಯಜ್ಞ ಸಮಗ್ರದರ್ಶನ (ಅನುವಾದ)
* ಜಾನ್ ಕೆನೆಡಿ
* ಅಮೇರಿಕಾದ ಕಾರ್ಮಿಕ ವರ್ಗದ ಕಥೆ
* ವಿನೋಬಾ ಕಂಡ ಗಾಂಧಿ
* ಬರೋಡಾ ಡೈನಮೈಟ್ ಸಂಚು
* ರಾಮಮನೋಹರ ಲೋಹಿಯಾ

## ಇವುಗಳನ್ನೂ ನೋಡಿ
* ಹೆಚ್.ಆರ್.ನಾಗೇಶರಾವ್

ವರ್ಗ:ಕನ್ನಡ ಸಾಹಿತ್ಯ
ಖಾದ್ರಿ ಶಾಮಣ್ಣ
ಖಾದ್ರಿ ಶಾಮಣ್ಣ
ಬಿ.ಶಿವಮೂರ್ತಿಶಾಸ್ತ್ರಿ

**ಬಿ.ಶಿವಮೂರ್ತಿಶಾಸ್ತ್ರಿ**ಗಳು ತುಮಕೂರಿನಲ್ಲಿ ೧೯೦೩ರಲ್ಲಿ ಜನಿಸಿದರು. ಇವರ ತಾಯಿ ನೀಲಮ್ಮ; ತಂದೆ ಬಸವಯ್ಯ ಸ್ವಾಮಿ. 

ಶಿವಮೂರ್ತಿಶಾಸ್ತ್ರಿಗಳ ಖ್ಯಾತ ಕೀರ್ತನಕಾರರಾಗಿದ್ದಂತೆ, ಪತಿಕೋದ್ಯಮಿಗಳು ಹಾಗು ಸಾಹಿತಿಯಾಗಿದ್ದರು.

## ಪತ್ರಿಕೋದ್ಯಮ
ಶಿವಮೂರ್ತಿಶಾಸ್ತ್ರಿಗಳು ೧೯೩೮ರಲ್ಲಿ ‘ಶರಣ ಸಾಹಿತ್ಯ’ ಪತ್ರಿಕೆಯನ್ನು ಪ್ರಾರಂಭಿಸಿ, ೧೯೭೨ರವರೆಗೆ ನಡೆಯಿಸಿಕೊಂಡು ಬಂದರು.

೫ ವರ್ಷಗಳ ಕಾಲ ‘ಸ್ವತಂತ್ರ ಕರ್ನಾಟಕ’ ವಾರಪತ್ರಿಕೆಯನ್ನು ನಡೆಯಿಸಿಕೊಂಡು ಬಂದರು.  ಇದಲ್ಲದೆ ಇವರು 
‘ಕನ್ನಡ ನುಡಿ’ ಹಾಗು ಕನ್ನಡ ಸಾಹಿತ್ಯ ಪರಿಷತ್ ಪತ್ರಿಕೆಯ ಸಂಪಾದಕರೂ ಆಗಿದ್ದರು.

## ಕೃತಿಗಳು
ಬಿ.ಶಿವಮೂರ್ತಿ ಶಾಸ್ತ್ರಿಗಳ ಕೆಲವು ಕೃತಿಗಳು ಇಂತಿವೆ:

* ಕೊಂಡಗುಳಿ ಕೇಶಿರಾಜನ ಷಡಕ್ಷರ ಮಂತ್ರ ಮಹಿಮೆ
* ಗುರುಸಿದ್ಧನ ಮಾದೇಶ್ವರ ಸಾಂಗತ್ಯ
* ನಿಜಗುಣದ ಪುರಾತನರ ತ್ರಿವಿಧಿ
* ರಾಘವಾಂಕನ ವೀರೇಶ ಚರಿತೆ

## ಸಾಹಿತ್ಯ ಸೇವೆ
ಬಿ.ಶಿವಮೂರ್ತಿ ಶಾಸ್ತ್ರಿಗಳು ೧೯೫೬ರಿಂದ ೧೯೬೪ರವರೆಗೆ ಕನ್ನಡ ಸಾಹಿತ್ಯ ಪರಿಷತ್ತಿನ ಅಧ್ಯಕ್ಷರಾಗಿದ್ದರು.

## ಪುರಸ್ಕಾರ
೧೯೭೫ರಲ್ಲಿ ಕರ್ನಾಟಕ ವಿಶ್ವವಿದ್ಯಾಲಯವು ಇವರಿಗೆ ಗೌರವ ಡಾಕ್ಟರೇಟ್ ನೀಡಿ ಗೌರವಿಸಿತು.

ಬಿ.ಶಿವಮೂರ್ತಿ ಶಾಸ್ತ್ರಿಗಳು ೧೯೭೬ರಲ್ಲಿ ನಿಧನರಾದರು.

ವರ್ಗ:ಕನ್ನಡ ಸಾಹಿತ್ಯ
ಬಿ.ಶಿವಮೂರ್ತಿ ಶಾಸ್ತ್ರಿ
ಬಿ.ಶಿವಮೂರ್ತಿ ಶಾಸ್ತ್ರಿ
ಟಿ.ಎಸ್.ರಾಮಚಂದ್ರರಾವ್

**ಟಿ.ಎಸ್.ರಾಮಚಂದ್ರರಾವ್** ಇವರು ೧೯೨೨ರಲ್ಲಿ ಜನಿಸಿದರು. ಇವರ ತಂದೆ ತೀರ್ಥಹಳ್ಳಿ ಸೂರ್ಯನಾರಾಯಣ ರಾಮಚಂದ್ರರಾವ್; ತಾಯಿ ಬನಶಂಕರಮ್ಮ. ಇವರ ಪತ್ನಿ ಲಲಿತಾ ಸಂಸ್ಕೃತ ಪ್ರಾಧ್ಯಾಪಕಿಯಾಗಿದ್ದರು. ಜನಪ್ರಿಯ ಲೇಖಕಿ ಎಂ.ಕೆ.ಇಂದಿರಾ ಇವರ ಸೋದರಿ.
## ಪತ್ರಿಕೋದ್ಯಮ ವಲಯದಲ್ಲಿ
ಟಿ.ಎಸ್.ರಾಮಚಂದ್ರರಾವ್ ಮೊದಲು ಕೊರವಂಜಿ ಮಾಸಪತ್ರಿಕೆಗೆ ಲೇಖನ ಬರೆಯುತ್ತಿದ್ದರು. ‘**ಮಧುವನ**’ ಹಾಗು ‘**ಮೂನ್‍ಲೈಟ್**’ ಎನ್ನುವ ಪತ್ರಿಕೆಗಳನ್ನೂ ನಡೆಯಿಸುತ್ತಿದ್ದರು. ತರುವಾಯ ೧೯೪೮ರಲ್ಲಿ ಪ್ರಜಾವಾಣಿ ಪತ್ರಿಕೆಯಲ್ಲಿ ಸೇರಿ, ಅದರ ಸಂಪಾದಕರಾದರು. ಪ್ರಜಾವಾಣಿಯನ್ನು ಕನ್ನಡದ ಒಂದು ಅತ್ಯುತ್ತಮ ಹಾಗು ಜನಪ್ರಿಯ ಪತ್ರಿಕೆಯನ್ನಾಗಿ ಮಾಡಿದ ಶ್ರೇಯಸ್ಸು ಇವರದು. ಪ್ರಜಾವಾಣಿಯಲ್ಲಿ ದಿನನಿತ್ಯ ಬರೆಯುತ್ತಿದ್ದ ‘**ಛೂಬಾಣ**’ ಇವರ ಹಾಸ್ಯಲೇಪನದ ಚುಚ್ಚುಬಾಣವಾಗಿ ಅತ್ಯಂತ ಜನಪ್ರಿಯ ಅಂಕಣವಾಗಿತ್ತು.
## ಕೃತಿಗಳು
ಇವರ ಕೃತಿ ‘ಲೇಡಿ ಡಾಕ್ಟರ್’ (ಪ್ರಹಸನ) ಜನಪ್ರಿಯ ಕೃತಿಯಾಗಿತ್ತು.
## ನಿಧನ
ಟಿ.ಎಸ್.ರಾಮಚಂದ್ರರಾವ್ ೧೯೭೭ರಲ್ಲಿ ನಿಧನರಾದರು.

## ಇವುಗಳನ್ನೂ ನೋಡಿ
* ನಿರಂಜನ

* ಎಂ.ಎಸ್.ಭಾರದ್ವಾಜ್

* ಎಸ್.ಆರ್.ಕೃಷ್ಣಮೂರ್ತಿ

* ವೈ.ಎನ್.ಕೃಷ್ಣಮೂರ್ತಿ

ವರ್ಗ:ಕನ್ನಡ ಸಾಹಿತ್ಯ
ಟಿ.ಎಸ್.ರಾಮಚಂದ್ರರಾವ್
ಟಿ.ಎಸ್.ರಾಮಚಂದ್ರರಾವ್
ಎಂ.ಆರ್.ಲಕ್ಷ್ಮಮ್ಮ

**ಎಂ.ಆರ್.ಲಕ್ಷ್ಮಮ್ಮ** ಇವರು ೧೯೧೩ರಲ್ಲಿ ಜನಿಸಿದರು. ಇವರ ತಂದೆ ಆರ್.ರಾಮರಾವ್; ಪತಿ ನಾರಾಯಣ ಮೂರ್ತಿ.

## ಪತ್ರಿಕೋದ್ಯಮ
ಲಕ್ಷ್ಮಮ್ಮನವರು ವಯಸ್ಕರ ಶಿಕ್ಷಣ ಸಮಿತಿಯ ‘**ಬೆಳಕು**’ ಪತ್ರಿಕೆಯ ಪ್ರಪ್ರಥಮ ಸಂಪಾದಕಿಯಾಗಿದ್ದರು.
ಮಹಿಳೆಯರಿಗಾಗಿ ‘**ಸೋದರಿ**’ ಎನ್ನುವ ವಾರಪತ್ರಿಕೆಯನ್ನು ೫ ವರ್ಷ ಕಾಲ ನಡೆಯಿಸಿದರು.ಆ ಬಳಿಕ ೧ ವರ್ಷ ಕಾಲ ಇದನ್ನು ಮಾಸಪತ್ರಿಕೆಯಾಗಿ ನಡೆಯಿಸಿದರು.

## ಸಾಹಿತ್ಯ
ಲಕ್ಷ್ಮಮ್ಮನವರು ಹಲವಾರು ಕತೆಗಳನ್ನು ರಚಿಸಿದ್ದಾರೆ ಹಾಗು ಜನಪದ ಸಾಹಿತ್ಯವನ್ನು ಸಂಗ್ರಹಿಸಿದ್ದಾರೆ.

## ಸಾಮಾಜಿಕ
೧೯೪೫ರಲ್ಲಿ ಇಂಡಿಯನ್ ನ್ಯಾಶನಲ್ ಕಾಂಗ್ರೆಸ್ ಪಕ್ಷದ ಪ್ರತಿನಿಧಿಯಾಗಿ ಪ್ರಜಾಪ್ರತಿನಿಧಿ ಸಭೆಗೆ ಆಯ್ಕೆಗೊಂಡಿದ್ದರು.

ಎಂ.ಆರ್.ಲಕ್ಷ್ಮಮ್ಮನವರು ೧೯೮೪ರಲ್ಲಿ ನಿಧನರಾದರು.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಎಂ.ಆರ್.ಲಕ್ಷ್ಮಮ್ಮ 
ಎಂ.ಆರ್.ಲಕ್ಷ್ಮಮ್ಮ
ಎಂ.ಆರ್.ಲಕ್ಷ್ಮಮ್ಮ
ಮಾ.ನ.ಚೌಡಪ್ಪ

**ಮಾ.ನಾ. ಚೌಡಪ್ಪನವರು** ೧೯೦೯ರ ಜುಲೈ ತಿಂಗಳ ೨೯ರಂದು ತುಮಕೂರು ಜಿಲ್ಲೆ, ತುರುವೇಕೆರೆ ತಾಲೂಕಿನ ಮಾಯಸಂದ್ರದಲ್ಲಿ ನಾರಸೀದೇವರಯ್ಯ ಹಾಗು ಲಕ್ಷ್ಮೀದೇವಮ್ಮ ಅವರ ಮೊದಲ ಮಗನಾಗಿ ಹುಟ್ಟಿದರು. ಚೌಡಪ್ಪ, ಮೈಸೂರಿನಲ್ಲಿ ಇಂಟರ್ರ್ಮೀಡಿಯೆಟ್ ಓದುತ್ತಿದ್ದಾಗ, ತಮ್ಮ ಗುರುಗಳಾದ ನಾ.ಕಸ್ತೂರಿ ಅವರ ಪ್ರಭಾವದಿಂದ ಸಾಹಿತ್ಯ, ಬಾನುಲಿ ಪ್ರಸಾರ ಮತ್ತು ಇತಿಹಾಸಗಳಲ್ಲಿ ಆಸಕ್ತಿ ಬೆಳೆಸಿಕೊಂಡರು. ಇವರು ಪತ್ರಕರ್ತ, ಬಾನುಲಿ ಪ್ರಸಾರಕ ಹಾಗು ಸಾಹಿತಿಯಾಗಿ ಹೆಸರುವಾಸಿಯಾಗಿದ್ದಾರೆ.

## ವೃತ್ತಿ ಜೀವನ
ಮೈಸೂರು ಮತ್ತು ಮದರಾಸು ಆಕಾಶವಾಣಿಗಳಲ್ಲಿ ಉದ್ವೋಷಕ ಮತ್ತು ವಾರ್ತಾವಿಭಾಗದಲ್ಲಿ ದುಡಿಮೆ. ನಂತರ ಪತ್ರಿಕೋದ್ಯಮಿ ಬಿ.ಎನ್.ಗುಪ್ತ ಅವರ ಜೊತೆ ಸೇರಿ ಪ್ರಜಾಮತ ವಾರಪತ್ರಿಕೆ ಸ್ಥಾಪನೆ ಮತ್ತು ಬೆಳವಣಿಗೆಯಲ್ಲಿ ಪ್ರಮುಖ ಪಾತ್ರವಹಿಸಿದರು. ಬ್ರಿಟಿಷರ ಆಡಳಿತ ವ್ಯಾಪ್ತಿಯಲ್ಲಿದ್ದ ಮೈಸೂರು ಸಂಸ್ಥಾನದವರು ಪ್ರಜಾಮತ ಪ್ರಕಟಣೆಯನ್ನು ನಿಷೇಧಿಸಿದಾಗ, ರಾತ್ರೋರಾತ್ರಿ ಮುಂಬಯಿ ಕರ್ನಾಟಕದ ಭಾಗವಾಗಿದ್ದ ಹುಬ್ಬಳ್ಳಿಗೆ ಹೋಗಿ, ಅಲ್ಲಿಂದ ಪ್ರಜಾಮತವನ್ನು ಹೊರಡಿಸಿದ ಸಾಹಸಿ ಚೌಡಪ್ಪ.

ಸಂಯುಕ್ತ ಕರ್ನಾಟಕ, ಕನ್ನಡದ ಮೊದಲ ಸಿನೆಮಾ ಪತ್ರಿಕೆ ವಾಕ್ಚಿತ್ರ, ಕಥಾಂಜಲಿ ಹೀಗೆ ಹಲವಾರು ಪತ್ರಿಕೆಗಳಲ್ಲಿ ಕೆಲಸಮಾಡಿ ನಂತರ ಬೆಂಗಳೂರು ಆಕಾಶವಾಣಿಯಲ್ಲಿ ಸಹನಿರ್ಮಾಪಕರಾಗಿ ಕಾರ್ಯ ನಿರ್ವಹಣೆ. ಆಕಾಶವಾಣಿಯಿಂದ ನಿವೃತ್ತರಾದ ಮೇಲೆ, ಕೆಲಕಾಲ ಕಾಂಗ್ರೆಸ್ ಪಕ್ಷದ ಕಾಂಗ್ರೆಸ್ ಸಂದೇಶ ಎಂಬ ಪತ್ರಿಕೆಯ ಪ್ರಕಟಣೆಯ ಜವಾಬ್ದಾರಿ ನಿರ್ವಹಣೆ. ೧೯೭೨ರಲ್ಲಿ ದೇವರಾಜ ಅರಸು ಅವರು ಕರ್ನಾಟಕದ ಮುಖ್ಯಮಂತ್ರಿಗಳಾದಾಗ, ಚೌಡಪ್ಪನವರನ್ನು ಪತ್ರಿಕಾ ಕಾರ್ಯದರ್ಶಿಗಳನ್ನಾಗಿ ಮಾಡಿಕೊಳ್ಳುವ ಇಂಗಿತ ವ್ಯಕ್ತಪಡಿಸಿದರು. ಇದೇ ಸಮಯಕ್ಕೆ ನಿರಂಜನ ಅವರು ತಾವು ಪ್ರಧಾನ ಸಂಪ್ಪಾದಕರಾಗಿದ್ದ ಕಿರಿಯರ ವಿಶ್ವಕೋಶ-ಜ್ನಾನಗಂಗೋತ್ರಿಗೆ ಸಾಹಿತ್ಯ ಸಂಪಾದಕರಾಗಿ ಬರುವಂತೆ ಆಹ್ವಾನಿಸಿದರು. ಚೌಡಪ್ಪನವರು ಆಯ್ದುಕೊಂಡದ್ದು ಜ್ನಾನಗಂಗೋತ್ರಿ ಕೆಲಸವನ್ನು!!

## ಸಾಹಿತ್ಯ
ಆಕಾಶವಾಣಿ ನಿಲಯಗಳಲ್ಲಿ ಕೆಲಸ ಮಾಡುವಾಗ ಚೌಡಪ್ಪನವರು ರಚಿಸಿ ಪ್ರಸ್ತುತ ಪಡಿಸುತ್ತಿದ್ದ ಶಬ್ದಚಿತ್ರಗಳು, ರೇಡಿಯೋ ರೂಪಕಗಳು ಬಾನುಲಿ ಕೇಳುಗರಲ್ಲಿ ಅಪಾರ ಜನಪ್ರಿಯತೆ ಗಳಿಸಿದ್ದವು.

ಇತಿಹಾಸದ ಬಗ್ಗೆ ಅಪಾರ ಒಲವು ಹೊಂದಿದ್ದ ಚೌಡಪ್ಪನವರು ಬರೆದ ಐತಿಹಾಸಿಕ ಕಾದಂಬರಿ "ಶ್ರೀ ಕೃಷ್ಣಭೂಪಾಲ" ಮೈಸೂರು ರಾಜವಂಶದ ದೊರೆ ಮುಮ್ಮಡಿ ಕೃಷ್ಣರಾಜ ಒಡೆಯರ್ ಅವರ ಕಾಲಾವಧಿಯ ಹಂದರದ ಈ ಕಾದಂಬರಿಗೆ ಮೈಸೂರು ಸಾಹಿತ್ಯ ಅಕಾಡೆಮಿಯ ಪ್ರಶಸ್ತಿ ದೊರೆಯಿತು.

ಚೌಡಪ್ಪನವರು ರಚಿಸಿದ ಮತ್ತೊಂದು ಕಾದಂಬರಿ "ಕುಂತಿ" ಮಹಾಭಾರತದ ಕುಂತಿ ಪಾತ್ರದ ಮನಸ್ಸಿನ ಒಳನೋಟಗಳನ್ನು ಸೂಕ್ಷ್ಮವಾಗಿ ಚಿತ್ರಿಸುವ ಕೃತಿ. "ಕುಂತಿ" ಹೈಸ್ಕೂಲು ವಿದ್ಯಾರ್ಥಿಗಳಿಗೆ ಪಠ್ಯಪುಸ್ತಕವಾಗಿ ಸೂಚಿತವಾಗಿತ್ತು.

ಚೌಡಪ್ಪನವರು ಇತಿಹಾಸ, ಸಾಹಿತ್ಯ, ರಂಗಭೂಮಿ, ಚಲನಚಿತ್ರೋದ್ಯಮ - ಈ ವಿಷಯಗಳ ಬಗ್ಗೆ ವಿವಿಡ ವಿಷಯ ವಿಶ್ವಕೋಶಗಳಿಗೆ ಪಾಂಡಿತ್ಯಪೂರ್ಣ ಲೇಖನಗಳನ್ನು ಬರೆದರು.

ಕನ್ನಡ ಚಲನಚಿತ್ರ ಪತ್ರಿಕೋದ್ಯಮದ ಆದ್ಯಪ್ರವರ್ತಕರಲ್ಲಿ ಒಬ್ಬರಾದ ಚೌಡಪ್ಪನವರನ್ನು ಕನ್ನಡ ವಾಕ್ಚಿತ್ರ ಸುವರ್ಣ ಮಹೋತ್ಸವ, ಭಾರತೀಯ ವಾಕ್ಚಿತ್ರ ಮಹೋತ್ಸವಗಳ ಸಂದರ್ಭದಲ್ಲಿ ಸನ್ಮಾನಿಸಲಾಯಿತು. ಕರ್ನಾಟಕ ಸರ್ಕಾರವು ಅವರಿಗೆ ಗೌರವ ಮಾಸಾಶನವನ್ನು ನೀಡಿ ಗೌರವಿಸಿತು.

## ಕಾದಂಬರಿಗಳು
* ಶ್ರೀಕೃಷ್ಣ ಭೂಪಾಲ
* ಕುಂತಿ
* 

## ನಾಟಕಗಳು 
* ಚಂದ್ರಗುಪ್ತ
* ಕುಮಾರ ಸಂಭವ

## ಉಪಸಂಪಾದಕ/ಸಂಪಾದಕರಾಗಿ ಕೆಲಸ
*ಪ್ರಜಾಮತ
*ಕಥಾಂಜಲಿ
*ಸಂಯುಕ್ತ ಕರ್ನಾಟಕ

## ನಿಧನ
ಮಾ.ನಾ.ಚೌಡಪ್ಪನವರು ೧೯೮೫ರ ಫೆಬ್ರವರಿ ೨೦ ರಂದು ಬೆಂಗಳೂರಿನಲ್ಲಿ ನಿಧನರಾದರು. ೨೦೦೯ ಮಾ.ನಾ.ಚೌಡಪ್ಪನವರ ಜನ್ಮ ಶತಮಾನೋತ್ಸವ ವರ್ಷ.

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ವರ್ಗ:ಪತ್ರಕರ್ತರು
ಸತ್ಯಾಗ್ರಹ

**ಸತ್ಯಾಗ್ರಹ** ಅನೀತಿಯ ವಿರುದ್ಧ ಅಹಿಂಸಾತ್ಮಕವಾಗಿ ಹೋರಾಟ ನಡೆಸುವ ತತ್ವ. ಮೋಹನದಾಸ್ ಗಾಂಧಿಯವರು ಈ ತತ್ವದ ಜನಕ. ಅವರು ಭಾರತೀಯ ಸ್ವಾತಂತ್ರ್ಯ ಚಳವಳಿಯ ಮತ್ತು ಭಾರತದ ಹಕ್ಕುಗಳ ದಕ್ಷಿಣ ಆಫ್ರಿಕಾದಲ್ಲಿ ತನ್ನ ಹಿಂದಿನ ಹೋರಾಟಗಳ ಸಮಯದಲ್ಲಿ 'ಸತ್ಯಾಗ್ರಹ' ನಿಯೋಜಿಸಲಾಗಿತ್ತು. ಸತ್ಯಾಗ್ರಹ ಸಿದ್ಧಾಂತವನ್ನು ಯುನೈಟೆಡ್ ಸ್ಟೇಟ್ಸ್ ನಾಗರಿಕ ಹಕ್ಕುಗಳ ಚಳವಳಿಯ ಸಂದರ್ಭದಲ್ಲಿ ಮಾರ್ಟಿನ್ ಲೂಥರ್ ಕಿಂಗ್, ಜೂನಿಯರ್ ಮತ್ತು  ಜೇಮ್ಸ್ ಬೆವೆಲ್ ಪ್ರಚಾರದ ಮೇಲೆ ಪ್ರಭಾವಿಸಿತು,  ಮತ್ತು ಅನೇಕ ಇತರ ಸಾಮಾಜಿಕ ನ್ಯಾಯ ಮತ್ತು ಸದೃಶದ ಮೇಲೂ ಪ್ರಭಾವ ಭೀರಿತ್ತು. ಯಾರು ಸತ್ಯಾಗ್ರಹವನ್ನು ಅಭ್ಯಸಿಸುತ್ತಾರೋ ಅವರು ಸತ್ಯಗ್ರಹಿ ಎಂದು ಕರೆಯಲ್ಪಡುತ್ತಾರೆ. ಈ ತತ್ವದಡಿಯಲ್ಲಿ ಸಹಸ್ರಾರು ಭಾರತೀಯರು ಬ್ರಿಟಿಷ್ ಆಳ್ವಿಕೆಯನ್ನು ವಿರೋಧಿಸಿ ಭಾರತದ ಸ್ವಾತಂತ್ರ್ಯ ಹೋರಾಟದಲ್ಲಿ ಪಾಲ್ಗೊಂಡರು. 

## ಬಾಹ್ಯಸಂಪರ್ಕಗಳು
* 'Satyagraha 100 Years Later', a retrospective with Arun Gandhi from **Democracy Now!**
* The Story of Satyagraha by Dr. Jyotsna Kamat
* GandhiPoetics.com  A site that analyzes and previews the poetry associated with Gandhi's Satyagraha movement.
* Satyagraha in South Africa

ವರ್ಗ:ಭಾರತೀಯ ಸ್ವಾತಂತ್ರ್ಯ ಚಳುವಳಿ
ವರ್ಗ:ತತ್ವಶಾಸ್ತ್ರ
ಮಂಡಿಹಳ್ಳಿ ಶ್ರೀಧರಮೂರ್ತಿ

**ಮಂಡಿಹಳ್ಳಿ ಶ್ರೀಧರಮೂರ್ತಿ**ಯವರು ಜೂನ ೧೯೨೧ರಲ್ಲಿ ಜನಿಸಿದರು. ಇವರು 
ಪ್ರಜಾವಾಣಿ ದಿನಪತ್ರಿಕೆಯಲ್ಲಿ ಸುಮಾರು ೨೩ ವರ್ಷ ಸೇವೆ ಸಲ್ಲಿಸಿದರು. ಕೆಲಕಾಲ ‘**ಸರ್ವೋದಯ**’ ಪತ್ರಿಕೆಯ ಸಂಪಾದಕರಾಗಿದ್ದರು.

ಇವರ ಕೆಲವು ಕೃತಿಗಳು:
* ಗಣಪತಿ
* ಹನುಮಂತ
* ಹೊಯ್ಸಳೇಶ್ವರ ವಿಷ್ಣುವರ್ಧನ
* ನೆರೆಹೊರೆಯವರು
* ಅರುವತ್ನಾಲ್ಕು ಕಲೆಗಳು
* ವಾತ್ಸಾಯನ ಕಾಮಸೂತ್ರ
* ಕೊಕ್ಕೋಕನ ರತಿರಹಸ್ಯ
* ಗಾಣಗಾಪುರ
* ಚಿತ್ರದುರ್ಗ

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಮಂಡಿಹಳ್ಳಿ ಶ್ರೀಧರಮೂರ್ತಿ 
ಮಂಡಿಹಳ್ಳಿ ಶ್ರೀಧರಮೂರ್ತಿ
ಕೆ.ಗೋಪಾಲಕೃಷ್ಣರಾವ

**ಕೆ.ಗೋಪಾಲಕೃಷ್ಣರಾವ** ಇವರು ೧೯೦೬ರಲ್ಲಿ ಜನಿಸಿದರು.

## ಪತ್ರಿಕೋದ್ಯಮ
ಕೆ.ಗೋಪಾಲಕೃಷ್ಣರವರು ಹಲವು ವರ್ಷ ಕಾಲ ‘ಜೀವನ’ ಪತ್ರಿಕೆಯ ಸಂಪಾದಕರಾಗಿದ್ದರು.

## ಕೃತಿಗಳು
ಕೆ.ಗೋಪಾಲಕೃಷ್ಣರಾಯರ ಕೆಲವು ಕೃತಿಗಳು ಇಂತಿವೆ:

### ಕವನಸಂಕಲನ
* ಕುಮಾರಕೃಪ

### ಕಥಾಸಂಕಲನ
* ಆಯ್ದ ಹತ್ತು ಕತೆಗಳು
* ಉಡುಗೊರೆ
* ನಟಿ
* ಬಂಗಾರದ ಡಾಬು

### ನಾಟಕ
* ಅಪರಾಧಿ
* ಆಶೆ ನಿರಾಶೆ (ಇದು ‘Sisters’ ಎಂದು ಇಂಗ್ಲಿಷ್‍ನಲ್ಲಿ ಅನುವಾದವಾಗಿದೆ).
* ಕನ್ಯಾರ್ಥಿ
* ಚಿರಸಮಸ್ಯೆ
* ರುಗ್ಣಶಯ್ಯೆ
* ಸಾಕುಕೂಸು

### ವಿಮರ್ಶೆ
* ಆಧುನಿಕ ಗದ್ಯ ಸಾಹಿತ್ಯ

## ಸಾಹಿತ್ಯಸೇವೆ
ಕೆ.ಗೋಪಾಲಕೃಷ್ಣರವರು ೧೯೫೬ರಿಂದ ೧೯೬೧ರವರೆಗೆ 
ಕನ್ನಡ ಸಾಹಿತ್ಯ ಪರಿಷತ್ತಿನ ಗೌರವ ಕಾರ್ಯದರ್ಶಿಯಾಗಿದ್ದರು.

ಕೆ.ಗೋಪಾಲರಾವರು ೧೯೬೭ರಲ್ಲಿ ನಿಧನರಾದರು.

ವರ್ಗ:ಕನ್ನಡ ಸಾಹಿತ್ಯ
ಕೆ.ಗೋಪಾಲಕೃಷ್ಣರಾವ
ಕೆ.ಗೋಪಾಲಕೃಷ್ಣರಾವ
ಎಚ್.ಎಲ್.ಕೇಶವಮೂರ್ತಿ

**ಎಚ್.ಎಲ್.ಕೇಶವಮೂರ್ತಿ**ಯವರು ೧೯೩೯ ಡಿಸೆಂಬರ್ ೨೮ರಂದು ಮಂಡ್ಯ ಜಿಲ್ಲೆಯ  **ಹೆರಗನಹಳ್ಳಿ**ಯಲ್ಲಿ ಜನಿಸಿದರು. ಇಂಜನಿಯರಿಂಗ್ ನಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ಮಂಡ್ಯದ **ಪಿ.ಇ.ಎಸ್. ಇಂಜಿನಿಯರ್ ಕಾಲೇಜಿ **ನಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದ್ದಾರೆ. 
## ಸಾಹಿತ್ಯ
ಎಚ್.ಎಲ್.ಕೇಶವಮೂರ್ತಿಯವರು ಕನ್ನಡದ ಹೆಸರಾಂತ ಲೇಖಕರು. ಇವರ ಕೆಲವು ಕೃತಿಗಳು ಇಂತಿವೆ:
### ಕೃತಿಗಳು
* ನೀನ್ಯಾಕೊ ನಿನ್ನ ಹಂಗ್ಯಾಕೊ ಮಾವ
* ಎಂಗಾರ ಟಿಕೆಟ್ ಕೊಡಿ
* ಗೌರವಾನ್ವಿತ ದಗಾಕೋರರು
* ಇಸ್ಪೀಟು ನ್ಯಾಯ
* ಜೆಂಟ್ಸ್ ದ್ರೌಪದಿ ವಸ್ತ್ರಾಪಹರಣ ಪ್ರಕರಣವು.
## ಪ್ರಶಸ್ತಿ
# ೧೯೭೨ರಲ್ಲಿ ಇವರ ‘ನೀನ್ಯಾಕೊ ನಿನ್ನ ಹಂಗ್ಯಾಕೊ’ ಕೃತಿಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿ 
# ರಾಜ್ಯ ಸಾಹಿತ್ಯ ಅಕಾಡೆಮಿಯ ಬಹುಮಾನ ಲಭಿಸಿದೆ.

ವರ್ಗ:ಚುಟುಕು 
ವರ್ಗ:ಕನ್ನಡ ಸಾಹಿತ್ಯ 
ಎಚ್.ಎಲ್.ಕೇಶವಮೂರ್ತಿ
ಎಚ್.ಎಲ್.ಕೇಶವಮೂರ್ತಿ
ಎಂ.ಜೀವನ

**ಎಂ.ಜೀವನ** ಇವರು ಹುಬ್ಬಳ್ಳಿಯಲ್ಲಿ ಜನಿಸಿದ್ದು ಸಾಹಿತಿಗಳು ಹಾಗು ಪತ್ರಕರ್ತರಾಗಿದ್ದಾರೆ. ಇವರು ಈಗ ಬೆಂಗಳೂರಿನಲ್ಲಿಯೇ ನೆಲೆಸಿದ್ದಾರೆ. ಸಂಪರ್ಕ / ಮಾಧ್ಯಮ ಉದ್ಯಮದಲ್ಲಿದ್ದಾರೆ. ಇಂಗ್ಲೀಷ್ ಮತ್ತು ಕನ್ನಡದೆಲ್ಲಿ ಬರಹ ಹಾಗೂ ಓದುವಿಕೆಯಲ್ಲಿ ಆಸಕ್ತಿಯನ್ನು ಇಟ್ಟುಕೊಂಡಿದ್ದಾರೆ. ಇಂಗ್ಲೀಷ್ನಲ್ಲಿ ತಮ್ಮದೆ ಆದ ಬ್ಲಾಗ್ ನ್ನು ರಚಿಸಿದ್ದಾರೆ (Third Eye ಮತ್ತು Religion and Culture tales from India).
## ಸಾಹಿತ್ಯ
* ಹುತಾತ್ಮನ ಹೆಂಡತಿ

## ಪತ್ರಕರ್ತರಾಗಿ ಸೇವೆ
* ತಾರಕ (ಮರಾಠಿ ಚಲನಚಿತ್ರ ಪತ್ರಿಕೆ)
* ತರಂಗ (ಚಲನಚಿತ್ರ ಮಾಸಿಕ)
* ವಿಜಯ (ದಿನಪತ್ರಿಕೆ)
* ಹುಬ್ಬಳ್ಳಿ ಸಮಾಚಾರ (ದಿನಪತ್ರಿಕೆ)
* ಮಹಾನಗರ ವಾರ್ತೆ (ವಾರಪತ್ರಿಕೆ)
* ಪ್ರಪಂಚ (ವಾರಪತ್ರಿಕೆ)

## ಪುರಸ್ಕಾರ
ಇವರಿಗೆ ೧೯೮೭ರಲ್ಲಿ ಕರ್ನಾಟಕ ರಾಜ್ಯ ಪತ್ರಿಕಾ ಅಕಾಡೆಮಿ ಪ್ರಶಸ್ತಿ ನೀಡಿ ಗೌರವಿಸಿದೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಎಂ.ಜೀವನ
ಎಂ.ಜೀವನ
## ಉಲ್ಲೇಖಗಳು
ಕೆ.ಸಚ್ಚಿದಾನಂದಯ್ಯ

**ಕೆ.ಸಚ್ಚಿದಾನಂದಯ್ಯ** ಇವರು ೧೯೩೦ ಸಪ್ಟಂಬರ ೯ರಂದು ದಕ್ಷಿಣ ಕನ್ನಡ ಜಿಲ್ಲೆಯ **ಸುಳ್ಯ**ದಲ್ಲಿ ಜನಿಸಿದರು. ಇವರ ತಾಯಿ ಪದ್ಮಾವತಿ; ತಂದೆ ಪರಮೇಶ್ವರಯ್ಯ.

## ಕೃತಿಗಳು
### ಕವನಸಂಕಲನ
* ಚೈತ್ರವನ
* ಕರ್ಮಜೀವಿ

### ಕಾದಂಬರಿ
* ಏಳನೆಯ ಹೆಡೆ
* ಹದಿನೆಂಟರ ನೆಂಟು

### ನಾಟಕ
* ಮೂರು ಗೀತನಾಟಕಗಳು

### ಮಕ್ಕಳ ಸಾಹಿತ್ಯ
* ಕೊಡವ ನಾನು ಕೊಡಗು ನಾಡು
* ಹಾಲು ಜೇನು

### ವಯಸ್ಕರ ಸಾಹಿತ್ಯ
* ಬಂಗಾರದ ಹೂ
* ಊಟ ಬಲ್ಲವನಿಗೆ ರೋಗವಿಲ್ಲ

### ಸಂಪಾದನೆ
* ಬ್ರಹ್ಮಗಿರಿ
* ರಸಷಷ್ಠಿ

ವರ್ಗ:ಕನ್ನಡ ಸಾಹಿತ್ಯ
ಕೆ.ಸಚ್ಚಿದಾನಂದಯ್ಯ
ಪಳಕಳ ಸೀತಾರಾಮ ಭಟ್ಟ

**ಪಳಕಳ ಸೀತಾರಾಮ ಭಟ್ಟ**ರು ೧೯೩೧ ಅಗಸ್ಟ ೧೪ರಂದು ದಕ್ಷಿಣ ಕನ್ನಡ ಜಿಲ್ಲೆಯ ಕಾರ್ಕಳ ತಾಲೂಕಿನ **ಪುತ್ತಿಗೆ** ಗ್ರಾಮದಲ್ಲಿ ಜನಿಸಿದರು. ಮೂಡುಬಿದಿರೆಯ **ಜೈನ ಕಿರಿಯ ಮಹಾವಿದ್ಯಾಲಯ**ದಲ್ಲಿ ಅಧ್ಯಾಪಕರಾಗಿ ಸೇವೆ ಸಲ್ಲಿಸಿದರು.i

## ಸಾಹಿತ್ಯ
ಪಳಕಳ ಸೀತಾರಾಮ ಭಟ್ಟರು ‘**ಶಿಶು ಸಾಹಿತ್ಯಮಾಲೆ**’ ಸ್ಥಾಪಿಸಿ, ತನ್ಮೂಲಕ ಹಲವಾರು ಮಕ್ಕಳ ಪುಸ್ತಕಗಳನ್ನು ಹೊರತಂದಿದ್ದಾರೆ. ಇವರ ಕೆಲವು ಮಕ್ಕಳ ಕೃತಿಗಳು ಇಂತಿವೆ:
 
### ಕಥಾಸಂಕಲನ
* ಕಟಂ ಕಟಂ ಕಪ್ಪೆಯಣ್ಣ
* ಗಡಿಬಿಡಿ ಗುಂಡ
* ಚಿಕ್ಕಣಿ ಚೋಮ
* ಪುಟಾಣಿ ಕತೆಗಳು
* ಪುಟ್ಟ ಬಿಲ್ಲಿ
* ಬೆಕ್ಕಿನ ಮರಿ ಹಕ್ಕಿಯಾಯಿತೆ?
* ಮಿಠಾಯಿ ಗೊಂಬೆ
* ಹೂದೋಟದ ಹುಡುಗಿಯರು

### ನಾಟಕ
* ಏಕಲವ್ಯ
* ಕಿಟ್ಟಾಯಣ
* ನಚಿಕೇತ
* ಭಕ್ತ ಧ್ರುವ
* ಯಾರವರು?

### ಪ್ರಹಸನ
* ಬೆಳಕಿನ ಹಬ್ಬ

### ಜೀವನ ಚರಿತ್ರೆ
* ಈಶ್ವರಚಂದ್ರ ವಿದ್ಯಾಸಾಗರ

## ಪುರಸ್ಕಾರ
‘ಬೆಳಕಿನ ಹಬ್ಬ’ ಕೃತಿಗೆ ‘ಜಿ.ಪಿ.ರಾಜರತ್ನಂ ಸ್ಮಾರಕ ಪ್ರಶಸ್ತಿ’ ದೊರೆತಿದೆ.
## ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ
ಪಳಕಳ ಸೀತಾರಾಮ ಭಟ್ಟ
ಮನೋಹರ ಭಾಲಚಂದ್ರ ಘಾಣೇಕರ

**ಮನೋಹರ ಭಾಲಚಂದ್ರ ಘಾಣೇಕರ** ಇವರು ೧೯೩೭ ಅಗಸ್ಟ ೨ರಂದು ಬನವಾಸಿಯಲ್ಲಿ ಜನಿಸಿದರು.ಇವರ ತಂದೆ ಪ್ರಸಿದ್ಧ ಸ್ವಾತಂತ್ರ್ಯ ಹೋರಾಟಗಾರ, ಸಾಹಿತಿ, ಪತ್ರಕರ್ತ ಹಾಗು ಧಾರವಾಡದಲ್ಲಿಯ **ಸಮಾಜ ಪುಸ್ತಕಾಲಯ**ದ 
ಸಂಸ್ಥಾಪಕರಾಗಿದ್ದ ಭಾಲಚಂದ್ರ ಘಾಣೇಕರ. ಮನೋಹರ ಘಾಣೇಕರ ಇವರು ತಮ್ಮ ತಂದೆಯ ನಿಧನದ ನಂತರ ಪ್ರಕಾಶನ  ಕಾರ್ಯವನ್ನು ಮುಂದುವರಿಸಿದ್ದಾರೆ.ಇವರು ಮಕ್ಕಳಿಗಾಗಿ ಅನೇಕ ಕೃತಿಗಳನ್ನು ರಚಿಸಿದ್ದಾರೆ. ಇವರ ಕೆಲವು ಕೃತಿಗಳು ಇಂತಿವೆ:
* ಚಿರಂಜೀವಿ ಪರಶುರಾಮ
* ಶ್ರೀ ಬಸವಣ್ಣ
* ಮಾರ್ಕೊ ಪೋಲೊ
* ಗೌತಮ
* ಬೋಧಿಸತ್ವನ ಕಥೆಗಳು
* ಬುದ್ಧ ಜಾತಕ ಕಥೆಗಳು
* ಪುರಾಣ ಪಂಚಕ
* ಮಾತಾಡುವ ಕುದುರೆ
* ಆದರ್ಶದ ಕಥೆಗಳು
* ಠಕ್ಕರ ಗುರು
* ಕೊಪ್ಪರಿಗೆ ತುಂಬ ಕಥೆಗಳು
* ಮಕ್ಕಳ ನಿತ್ಯ ಪಾಠ
* ಅಮೇರಿಕಾದ ಜನಪದ ಕಥೆಗಳು
* ಜಪಾನಿನ ಜನಪದ ಕಥೆಗಳು
* ಇರಾಣದ ಲೋಕನೀತಿ ಕಥೆಗಳು
* ಬಂಗಾರದ ಹೆಜ್ಜೆ
* ತುಷಾರ ಮಣಿ
* ಅಜ್ಜಾ ನನಗೊಂದು ಕಥೆ ಹೇಳು
* ಅಜ್ಜಿ ನನಗೊಂದು ಕಥೆ ಹೇಳು
* ಅಮ್ಮಾ ನನಗೊಂದು ಕಥೆ ಹೇಳು
* ಗರುಡನ ಕಥೆ

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಮನೋಹರ ಭಾಲಚಂದ್ರ ಘಾಣೆಕರ
ವೆಂಕಟರಾಜ ಪಾನಸೆ

**ವೆಂಕಟರಾಜ ಪಾನಸೆ** ಇವರು ೧೯೩೧ರಲ್ಲಿ ಬೆಳಗಾವಿ ಜಿಲ್ಲೆಯ ಖಾನಾಪುರ ತಾಲೂಕಿನ **ಗಂದಿಗವಾಡ** ಗ್ರಾಮದಲ್ಲಿ ಜನಿಸಿದರು. ಬಡತನದಿಂದಾಗಿ ಹೆಚ್ಚಿಗೆ ಒದಲಾರದೆ, ಮ್ಯಾಟ್ರಿಕ್ ಪರೀಕ್ಷೆಯಲ್ಲಿ ಉತ್ತೀರ್ಣರಾದ ಬಳಿಕ                            
ವೃತ್ತಿ ಜೀವನ ಪ್ರಾರಂಭಿಸಿದರು. ಇವರು 'ಬೆಳಗಾವಿ: ಕನ್ನಡಿಗರ ಸತ್ವಪರೀಕ್ಷೆ' ಎಂಬ ಪುಸ್ತಕವನ್ನು ಬರೆದಿರುವರು.

## ಪತ್ರಿಕೋದ್ಯಮ
ಇವರು ಮೊದಲು **ರೈತ** ಪತ್ರಿಕೆಯಲ್ಲಿ ಉಪಸಂಪಾದಕರಾಗಿ ಸೇವೆ ಸಲ್ಲಿಸಿದ ಬಳಿಕ, **ಚಿತ್ರಗುಪ್ತ**ದಲ್ಲಿ ಸಹಸಂಪಾದಕರಾಗಿ ಕೆಲಕಾಲ ದುಡಿದರು.ಆನಂತರ **ಜನಶಕ್ತಿ**ಯ ಸಂಪಾದಕರಾದರು. ಕೆಲಕಾಲ ಚೆನ್ನೈದಲ್ಲಿರುವ ಸೋವಿಯೆಟ್ ಒಕ್ಕೂಟದ (ಈಗ ರಶಿಯಾ)ದ ಸಮಾಚಾರ ಇಲಾಖೆಯಲ್ಲಿ ಕನ್ನಡ ವಿಭಾಗದ ಸಂಪಾದಕರಾಗಿದ್ದರು.

## ಸಾಹಿತ್ಯ
### ಕಥಾಸಂಕಲನ
* ಮನ್ಮಥನ ಹೆಂಡತಿ
* ಇದು ಬರೆಯುವಂಥದಲ್ಲ

### ಸಂಪಾದನೆ
* ವಿಶ್ವಕಥಾಕೋಶದ ೫ನೆಯ ಸಂಪುಟ

## ಇವುಗಳನ್ನೂ ನೋಡಿ
* ಹೆಚ್.ಆರ್.ನಾಗೇಶರಾವ್

* ನಿರಂಜನ

* ಎಂ.ಎಸ್.ಭಾರದ್ವಾಜ್

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವೆಂಕಟರಾಜ ಪಾನಸೆ 
ವೆಂಕಟರಾಜ ಪಾನಸೆ
ದಾಂಡಿ, ಗುಜರಾತ್

**ದಾಂಡಿ** ಗುಜರಾತ್ನ ಸೂರತ್ ಜಿಲ್ಲೆಯಲ್ಲಿ ಸ್ಥಿತ ಒಂದು ಹಳ್ಳಿ. ಅರಬ್ಬಿ ಸಮುದ್ರದ ಕಡಲಿನಲ್ಲಿರುವ ಈ ಹಳ್ಳಿ ೧೯೩೦ರಲ್ಲಿ ಮಹಾತ್ಮ ಗಾಂಧಿಯವರು ತಮ್ಮ ಉಪ್ಪಿನ ಸತ್ಯಾಗ್ರಹ ನಡೆಸಲು ಈ ಆಯ್ಕೆ ಮಾಡಿದ ಜಾಗ.

ವರ್ಗ:ಗುಜರಾತ್
ವರ್ಗ:ಮಹಾತ್ಮ ಗಾಂಧಿ
ಹ.ಶಿ.ಭೈರನಟ್ಟಿ

**ಹ. ಶಿ. ಭೈರನಟ್ಟಿಯವರು** ೧೯೫೦ ಮೇ ೨ರಂದು ಬೆಳಗಾವಿ ಜಿಲ್ಲೆಯ ಗೋಕಾಕ ತಾಲೂಕಿನ ಕುಲಗೋಡ ಗ್ರಾಮದಲ್ಲಿ ಜನಿಸಿದರು.
ಇವರ ತಾಯಿ ಪಾರ್ವತೆವ್ವ ; ತಂದೆ ಶಿವಪ್ಪ ಬಾಳಪ್ಪ ಭೈರನಟ್ಟಿ.

## ಶಿಕ್ಷಣ, ಉದ್ಯೋಗ
ಭೌತಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿಯನ್ನು ಸಂಪಾದಿಸಿದ ಭೈರನಟ್ಟಿಯವರು ಭಾರತೀಯ ಜೀವವಿಮಾ ನಿಗಮದಲ್ಲಿ ಸಹಾಯಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.

## ಸಾಹಿತ್ಯ
ತಮ್ಮ ೧೮ನೆಯ ವಯಸ್ಸಿನಿಂದಲೇ ಸಣ್ಣ ಕತೆಗಳನ್ನು ಬರೆಯಲು ಆರಂಭಿಸಿದ ಭೈರನಟ್ಟಿಯವರು, ಸಾಹಿತ್ಯದ ಎಲ್ಲ ಪ್ರಕಾರಗಳಲ್ಲಿಯೂ ಕೈಯಾಡಿಸಿದ್ದಾರೆ. ಅವರ ಪ್ರಕಟಿತ ಕೃತಿಗಳು ಇಂತಿವೆ:

### ಕಾವ್ಯ
#### ಹನಿಗವನಗಳು
* ನಕ್ಷತ್ರಪುಂಜ (೧೯೭೬)
#### ಕವನಸಂಕಲನ
•	ಬೆಳ್ಳಿ ತೆರೆಗೆ ಬದುಕಿನ ಚಿತ್ರ (೧೯೮೧)
•	ವರ್ತಮಾನಗಳು (೧೯೮೪)
•	ಕಂಪ್ಯೂಟರುಗಳೇ ತಿಳಿಸುತ್ತವೆ (೨೦೦೧)

### ಕಥಾಸಂಗ್ರಹ
#### ವೈಜ್ಞಾನಿಕ
•	ಬೈಲೆಟ್ ಮಾನವ (೧೯೭೫)
#### ಪ್ರವಾಸ
•	ನೆಲದ ಮೇಲೆ ಹೆಜ್ಜೆ (೧೯೮೦)
#### ಸಾಮಾಜಿಕ
•	ಪುಟಿವ ಮೀನುಗಳು (೧೯೮೧)
#### ವೈಜ್ಞಾನಿಕ
•	ಟಾಪ್ ಸೀಕ್ರೆಟ್ (೧೯೮೨)

### ಕಾದಂಬರಿ
#### ವೈಜ್ಞಾನಿಕ
•	ಟ್ರಿಪ್ಲೆಟ್ ಸಿಗ್ಮಿ (೧೯೮೦)
#### ಸಾಮಾಜಿಕ
•	ನೆರಳು (೧೯೮೩)

### ಪ್ರಬಂಧಸಂಕಲನ
#### ಕಥಾತ್ಮಕ ಲಲಿತ ಪ್ರಬಂಧಗಳು
•	ಬಣ್ಣದ ಕಣ್ಣು
#### ವೈಚಾರಿಕ
•	ಡಾ. ಬೆಟಗೇರಿ ಕೃಷ್ಣಶರ್ಮರ ಸಾಹಿತ್ಯದರ್ಶನ

## ಪುರಸ್ಕಾರ
ಹ.ಶಿ.ಭೈರನಟ್ಟಿಯವರ ಅನೇಕ ಕತೆ, ಕವನ ಹಾಗು ಹಾಸ್ಯಲೇಖನಗಳಿಗೆ ಸಾಹಿತ್ಯಸ್ಪರ್ಧೆಗಳಲ್ಲಿ ಪ್ರಶಸ್ತಿ ಲಭಿಸಿವೆ.

## ಹವ್ಯಾಸ
ಭೈರನಟ್ಟಿಯವರು ಉತ್ತಮ ಛಾಯಾಚಿತ್ರಗ್ರಾಹಕರು ಹಾಗು ವಿಡಿಯೋಗ್ರಾಫರ್ ಆಗಿದ್ದಾರೆ.  ಧಾರವಾಡ ಪಟ್ಟಣದಲ್ಲಿಯ ಪ್ರಥಮ ವಿಡಿಯೋಗ್ರಾಫರ್ ಇವರೇ ಎನ್ನುವ ಹೆಗ್ಗಳಿಕೆ ಇವರದು.
ಇದಲ್ಲದೆ, ಭೈರನಟ್ಟಿಯವರು ಸಂಗೀತದಲ್ಲೂ ಆಸಕ್ತರು. ಸ್ವತಃ ಉತ್ತಮ ತಬಲಾವಾದಕರಾಗಿದ್ದಾರೆ.

## ಕೌಟುಂಬಿಕ
ಭೈರನಟ್ಟಿಯವರ ಮಡದಿ ಶಕುಂತಲಾ ; ಪತಿಯ ಎಲ್ಲ ಹವ್ಯಾಸಗಳಿಗೂ ಒತ್ತಾಸೆಯಾಗಿ ನಿಂತಿದ್ದಾರೆ. ಮಗ ಚೇತನ ಜರ್ಮನಿಯಲ್ಲಿ ಎಮ್. ಎಸ್. ಪದವಿಯನ್ನು ಪಡೆದು ಈಗ ಪುಣೆಯಲ್ಲಿ ಇಂಜನಿಯರಿಂಗ್ ಹುದ್ದೆಯಲ್ಲಿದ್ದಾರೆ. ಮಗಳು ಲಕ್ಷ್ಮೀ ಸಹ ತನ್ನ ಇಂಜನಿಯರ್ ಪತಿಯ ಜೊತೆಗೆ ಪುಣೆಯಲ್ಲಿದ್ದಾಳೆ.

ಸಂತೃಪ್ತ ಕೌಟುಂಬಿಕ ಜೀವನ ಹೊಂದಿದ ಭೈರನಟ್ಟಿಯವರು ಸ್ನೇಹಜೀವಿಗಳೂ ಹೌದು. ಸಂಗೀತ, ಸಾಹಿತ್ಯ ಹಾಗು ಸ್ನೇಹಿತರೇ ಇವರ ಹವ್ಯಾಸ. 

ವರ್ಗ:ಹಾಸ್ಯ ಸಾಹಿತಿಗಳು
ವರ್ಗ: ಲೇಖಕರು
ಹ.ವೆಂ.ನಾಗರಾಜರಾವ್

**ಹ.ವೆಂ.ನಾಗರಾಜರಾವ್** ಇವರು ೧೯೨೬ ಮೇ ೫ರಂದು ತುಮಕೂರಿನಲ್ಲಿ ಜನಿಸಿದರು.  ತುಮಕೂರಿನ ಶಾಲಾದಿನಗಳಲ್ಲಿ ಇವರು ಪತ್ರಕರ್ತ ಹೆಚ್.ಆರ್.ನಾಗೇಶರಾವ್ ಅವರ ಸಹಪಾಠಿ.

## ಪತ್ರಿಕೋದ್ಯಮ
ಹ.ವೆಂ.ನಾಗರಾಜರಾವ್ ಇವರು ಇಪ್ಪತ್ತು ವರ್ಷಕ್ಕೂ ಹೆಚ್ಚು ಕಾಲ ಪ್ರಜಾಮತ ವಾರಪತ್ರಿಕೆಯಲ್ಲಿ ಸಂಪಾದಕರಾಗಿ, ಪ್ರಧಾನ ಸಂಪಾದಕರಾಗಿ ಸೇವೆ ಸಲ್ಲಿಸಿದ್ದಾರೆ.

## ಸಾಹಿತ್ಯ
### ಕವನ ಸಂಕಲನ
* ಐದು ದೀಪದ ಕಂಬ
* ಮಹಾತ್ಮಾ ಗಾಂಧಿ ರಸ್ತೆ ಮತ್ತು ಇತರ ಕವನಗಳು

### ಕಥಾಸಂಕಲನ
* ಕತ್ತಲೆ ಬೆಳಕು

### ಪ್ರಬಂಧ
* ಸೃಜನಶೀಲ

### ಪ್ರವಾಸ ಸಾಹಿತ್ಯ
* ನವರಷ್ಯದ ನೋಟ

## ಪುರಸ್ಕಾರ
* ಮುಳುಬಾಗಿಲ ಶ್ರೀಪಾದಮಠದ ಶ್ರೀ ಶ್ರೀ ಶ್ರೀ ವಿಜಯನಿಧಿ ತೀರ್ಥ ಶ್ರೀಪಾದಂಗಳವರು ‘ಪತ್ರಿಕಾ ಸಾಹಿತ್ಯ ರತ್ನ’ ಎನ್ನುವ ಬಿರುದನ್ನು ದಯಪಾಲಿಸಿದ್ದಾರೆ.
* ಕರ್ನಾಟಕ ಜನಸೇವಾ ಪರಿಷತ್ ಇವರಿಗೆ ‘ಸಂಪಾದಕ ಕೇಸರಿ’ ಎನ್ನುವ ಪ್ರಶಸ್ತಿ ನೀಡಿ ಸನ್ಮಾನಿಸಿದೆ.
* ೧೯೭೮ರಲ್ಲಿ ಕರ್ನಾಟಕದ ಲೇಖಕರು, ಕಲಾವಿದರು ರಾಜ್ಯಪಾಲರ ಸಮ್ಮುಖದಲ್ಲಿ ಸನ್ಮಾನ ಪತ್ರಿಕೆ ನೀಡಿ ಗೌರವಿಸಿದ್ದಾರೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಹ.ವೆಂ.ನಾಗರಾಜರಾವ್
ಹ.ವೆಂ.ನಾಗರಾಜರಾವ್
ಹಾರ್ನಹಳ್ಳಿ ರಾಮಸ್ವಾಮಿ

**ಹಾ.ರಾ.** ಎನ್ನುವ ಹೆಸರಿನಲ್ಲಿ ಅನೇಕ ಹಾಸ್ಯಲೇಖನಗಳನ್ನು ಬರೆದು ಹಾಸ್ಯಸಾಹಿತ್ಯದಲ್ಲಿ ಪ್ರಸಿದ್ಧರಾದ **ಹಾರ್ನಹಳ್ಳಿ ರಾಮಸ್ವಾಮಿ**ಯವರು ತಮ್ಮ ದೇಶಸೇವೆಯಿಂದ ಇನ್ನೂ ಹೆಚ್ಚು ಖ್ಯಾತರಾಗಿದ್ದಾರೆ.

## ಕೌಟಂಬಿಕ
ಇವರ ತಾಯಿ ಭವಾನಮ್ಮ; ತಂದೆ ಅನಂತರಾಮಯ್ಯ. ಶೈಶವದಲ್ಲೆ ತಂದೆ, ತಾಯಿಯರನ್ನು ಕಳೆದುಕೊಂಡ ಹಸುಗೂಸನ್ನು ಸಲಹಿದವರು ಗಿರಿಯಮ್ಮ ಹಾಗು ದಾಸಪ್ಪ ದಂಪತಿಗಳು.

ಚಿಕ್ಕಂದಿನಿಂದಲೆ ಸ್ವಾತಂತ್ರ್ಯ ಚಳುವಳಿಯತ್ತ ಆಕರ್ಷಿತರಾದ ರಾಮಸ್ವಾಮಿಯವರ ಅತ್ತೆ ಗೌರಮ್ಮ ಹಾಗು ಮಾವ ಸರದಾರ ವೆಂಕಟರಾಮಯ್ಯನವರೂ ಸಹ ಸ್ವಾತಂತ್ರ್ಯ ಹೋರಾಟಗಾರರೇ. ಲಲಿತಾ ಇವರ ಹೆಂಡತಿ.

## ರಾಜಕೀಯ
೧೯೪೨ ರಿಂದ ೧೯೪೭ರವರೆಗೆ ಸ್ವಾತಂತ್ರ್ಯ ಹೋರಾಟದಲ್ಲಿ ಪಾಲುಗೊಂಡು,ಜಿಲ್ಲಾ ಕಾಂಗ್ರೆಸ್, ಪ್ರದೇಶ ಕಾಂಗ್ರೆಸ್ ಹಾಗು ಏ.ಐ.ಸಿ.ಸಿ. ಗಳಲ್ಲಿ ದುಡಿದರು; ಶಾಸನಸಭಾ ಸದಸ್ಯರಾದರು; ಕಾನೂನು ಮತ್ತು ಸಂಸದೀಯ ವ್ಯವಹಾರ ಇಲಾಖೆಯ ಸಚಿವರಾಗಿ ಕರ್ನಾಟಕ ರಾಜ್ಯಕ್ಕೆ ಅಪಾರ ಸೇವೆ ಸಲ್ಲಿಸಿದ್ದಾರೆ. 

## ಸಾಮಾಜಿಕ
ಹಾರ್ನಹಳ್ಳಿ ರಾಮಸ್ವಾಮಿಯವರು  **ಮಲ್ನಾಡ ಇಂಜನಿಯರಿಂಗ್ ಕಾಲೇಜು**, **ಕಾಂತಮ್ಮ ಮಹಿಳಾ ಕಾಲೇಜು** ಮೊದಲಾದ ಶಿಕ್ಷಣಸಂಸ್ಥೆಗಳನ್ನು ಸ್ಥಾಪಿಸಿ ಶಿಕ್ಷಣ ಪ್ರಸಾರಕ್ಕಾಗಿ ಶ್ರಮಿಸಿದ್ದಾರೆ.

ಪ್ರಸ್ತುತ **ಲೋಕಶಿಕ್ಷಣ ಟ್ರಸ್ಟ್ನ** ಅಧ್ಯಕ್ಷರಾಗಿದ್ದಾರೆ. (ಈ ಟ್ರಸ್ಟ್‍ನಿಂದ ಸಂಯುಕ್ತ ಕರ್ನಾಟಕ ದಿನಪತ್ರಿಕೆ, ಕರ್ಮವೀರ ವಾರಪತ್ರಿಕೆ ಹಾಗೂ ಕಸ್ತೂರಿ ಮಾಸಿಕಗಳು ಪ್ರಕಟವಾಗುತ್ತಿವೆ.

## ಸಾಹಿತ್ಯ
ಹಾ.ರಾ. ಅನೇಕ ಬಿಡಿ ಹಾಸ್ಯ ಲೇಖನಗಳನ್ನು ಬರೆದಿದ್ದಾರೆ. ತಮ್ಮ ವಕೀಲಿ ವೃತ್ತಿಯಲ್ಲಿ ಕಂಡ ಹಾಸ್ಯಾನುಭವಗಳ ಸಂಕಲನ ‘**ಮೈ ಲಾರ್ಡ್**’  ಸಹ ಪ್ರಕಟಿಸಿದ್ದಾರೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಹಾರ್ನಹಳ್ಳಿ ರಾಮಸ್ವಾಮಿ 
ಹಾರ್ನಹಳ್ಳಿ ರಾಮಸ್ವಾಮಿವರ್ಗ:ಕರ್ನಾಟಕ ರಾಜಕಾರಣಿಗಳು
ಪಿ.ಸುಬ್ರಹ್ಮಣ್ಯ ಆಚಾರ್ಯ

‘**ರಸಿಕ ಪುತ್ತಿಗೆ**’ ಎಂದೇ ಖ್ಯಾತರಾದ  **ಪಿ.ಸುಬ್ರಹ್ಮಣ್ಯ ಆಚಾರ್ಯ**ರು ೧೯೩೨ ಜೂನ ೧೫ರಂದು ಕಾರ್ಕಳ ತಾಲೂಕಿನ **ಪುತ್ತಿಗೆ**ಯಲ್ಲಿ ಜನಿಸಿದರು. ಇವರ ತಾಯಿ ನಾಗವೇಣಿ ಅಮ್ಮ; ತಂದೆ ವೆಂಕಟರಮಣಾಚಾರ್ಯ.

## ಶಿಕ್ಷಣ ಹಾಗು ವೃತ್ತಿ
ಹಿಂದಿ ಭಾಷೆಯ ಪರೀಕ್ಷೆಗಳಲ್ಲಿ ತೇರ್ಗಡೆಯಾಗಿ ಹಿಂದಿ ಶಿಕ್ಷಕರಾದ ಆಚಾರ್ಯರು,ಆನಂತರ 
ಮೈಸೂರು ವಿಶ್ವವಿದ್ಯಾನಿಲಯದಿಂದ ಎಂ.ಎ.(ಕನ್ನಡ) ಪದವಿ ಹಾಗು ಭಾಷಾ ಶಿಕ್ಷಣದಲ್ಲಿ ಡಿಪ್ಲೋಮಾ ಪಡೆದರು.

## ಸಾಹಿತ್ಯ ಸೇವೆ
‘ರಸಿಕ ಪುತ್ತಿಗೆ’ ಹೆಸರಿನಲ್ಲಿ ಆಚಾರ್ಯರು ಮಕ್ಕಳಿಗಾಗಿ ಅನೇಕ ಕಥೆ, ಕಾದಂಬರಿ, ನಾಟಕ ಹಾಗು ಜೀವನ ಚರಿತ್ರೆಗಳನ್ನು ರಚಿಸಿದ್ದಾರೆ. ಮಕ್ಕಳಿಂದ ನಾಟಕಗಳನ್ನು ಆಡಿಸಿದ್ದಾರೆ. ಆಕಾಶವಾಣಿಯಲ್ಲಿ ಕಥೆ ಹಾಗು ಕವನಗಳನ್ನು ಓದಿದ್ದಾರೆ.

## ಕೃತಿಗಳು
### ಕಥಾಸಂಕಲನ
* ಕೊಂಬಿನ ಕಂಬಯ್ಯ
* ಇಲಿಗೆ ಅಂಜಿದ ಹುಲಿ
* ನೀತಿ ಕಥೆಗಳು
* ತುಂಟಾಟದ ಕಥೆಗಳು
* ಸುಕ್ಕಿನುಂಡೆ ಸುಬ್ಬ ಮತ್ತು ಇತರ ಕಥೆಗಳು
* ತಪೋವನದ ಸಾಹಸಿಗಳು

### ನಾಟಕ
* ಸತಿ ಅನುಸೂಯಾ
* ತಿಲೋತ್ತಮೆ
* ವೀರ ಜಟಾಯು
* ಮರೆವೊ ಮರೆವು
* ಸುಂದೋಪಸುಂದ
* ಅಗ್ನಿಪರೀಕ್ಷೆ

### ಕಾದಂಬರಿ
* ಪಿತ್ರಾರ್ಜಿತ

### ಮಕ್ಕಳ ಕಾದಂಬರಿ
* ಕೆಂಪು ಕಾದಂಬರಿ
* ಮಾರುತಿ ಶಾಲೆ ಹುಡುಗರು
* ಮೂವರು ಮಾಣಿಗಳು

### ಜೀವನಚರಿತ್ರೆ
* ಸೂರದಾಸ
* ತುಳಸಿದಾಸ
* ಸುಭದ್ರಾಕುಮಾರಿ ಚೌಹಾಣ
* ಟಿ.ಎಲ್.ವಾಸ್ವಾನಿ
* ಕುರಿಯ ವಿಠ್ಠಲಶಾಸ್ತ್ರಿ
* ಕೋಟಿ ಚನ್ನಯ್ಯ

### ಪರಿಚಯ ಕೃತಿ
* ಕಂಬಳ-ಕೊಳಿ ಅಂಕ

## ಪುರಸ್ಕಾರ
* ಇವರ ‘ಕೆಂಪು ಕಾರು’ ಕೃತಿಗೆ ರಾಷ್ಟ್ರೀಯ ಪ್ರಶಸ್ತಿ (NCERT) ಲಭಿಸಿದೆ.

ವರ್ಗ:ಕನ್ನಡ ಸಾಹಿತ್ಯ
ರಸಿಕ ಪುತ್ತಿಗೆ
ಅಕ್ಟೋಬರ್ ೪

**ಅಕ್ಟೋಬರ್ ೦೪** - ಅಕ್ಟೋಬರ್ ತಿಂಗಳ ನಾಲ್ಕನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೭೭ನೇ (ಅಧಿಕ ವರ್ಷದಲ್ಲಿ ೨೭೮ನೇ) ದಿನ. 

## ಪ್ರಮುಖ ಘಟನೆಗಳು 
*೨೦೧೦ ರಲ್ಲಿದ್ರವ ದಶಲಕ್ಷ ಘನ ಮೀಟರ್ಗಳಷ್ಟು (೩೫ ದಶಲಕ್ಷ ಘನ ಅಡಿ) ಅಲ್ಯುಮಿನಾ ಕೆಸರು ಪಶ್ಚಿಮ ಹಂಗೇರಿಯ ಬಿಡುಗಡೆಯಾಗಿ ಅಜ್ಕಸಸ್ಯ ಅಪಘಾತಕ್ಕೆ ಕಾರಣವಾಗುತ್ತದೆ. ಒಂಬತ್ತು ಜನರು ಪ್ರಾಣ ಕಳೆದು ಕೊಂಡರು ಮತ್ತು ೧೩೩ ಜನರು ಗಾಯಗೊಂಡರು. ಇದ ಅಲ್ಲದೆ ಮರ್ಚಲ್ ಮತ್ತು ಡ್ಯಾನ್ಯೂಬ್ ನದಿಗಳು ತೀವ್ರವಾಗಿ ಕಲುಷಿತಗೊಂಡಿದೆ.
*೨೦೦೬ ರಲ್ಲಿ ವಿಕಿಲೀಕ್ಸ್ ಜೂಲಿಯನ್ ಅಸ್ಸಾಂಜೆ ಯವರು ಬಿಡುಗಡೆ ಮಾಡಿದರು.

## ಜನನ
*ಹುಯಿಲಗೋಳ ನಾರಾಯಣರಾಯ
## ನಿಧನ
*
## ರಜೆಗಳು/ಆಚರಣೆಗಳು
*

## ಹೊರಗಿನ ಸಂಪರ್ಕಗಳು
*ಇತಿಹಾಸದಲ್ಲಿ ಈ ದಿನ 
*ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
*ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
*ಆನ್-ದಿಸ್-ಡೇ ತಾಣ

ವರ್ಗ:ಪ್ರಮುಖ ದಿನಗಳು
ವರ್ಗ:ದಿನಾಚರಣೆಗಳು
ವರ್ಗ:ದಿನಗಳು
ಬೆಳಗಾವಿ ಗಡಿ ವಿವಾದ

೧೯೫೬ನೇ ಇಸವಿಯಲ್ಲಿ ರಾಜ್ಯಗಳ ಪುನರ್ವಿಂಗಡನೆಯ ಸಂದರ್ಭದಲ್ಲಿ ಬೆಳಗಾವಿ ಜಿಲ್ಲೆಯನ್ನು, ಆಗ ಹೊಸದಾಗಿ ಸ್ಥಾಪಿಸಲಾಗಿದ್ದ ಮೈಸೂರು ರಾಜ್ಯದೊಂದಿಗೆ ವಿಲೀನ ಗೊಳಿಸಲಾಯಿತು. ಮಹಾರಾಷ್ಟ್ರ ಸರ್ಕಾರವು ಇದನ್ನು ವಿರೋಧಿಸಿತು.

## ನಾಲ್ಕು ಸದಸ್ಯರ ಆಯೋಗ
ಮಹಾರಾಷ್ಟ್ರ ಸರಕಾರದ ಒತ್ತಾಯಕ್ಕೆ ಮಣಿದು, ಭಾರತ ಸರ್ಕಾರವು ಜೂನ್ ೫, ೧೯೬೦ರಲ್ಲಿ ೪ ಸದಸ್ಯರ ಆಯೋಗವನ್ನು ರಚಿಸಿತು.ಸರ್ವೋಚ್ಛ ನ್ಯಾಯಾಲಯದ ನ್ಯಾಯಮೂರ್ತಿಗಳಾದ ಮಹಾಜನ್ ಹಾಗೂ ಇತರೆ ಪರಿಣಿತರ ತಂಡ ಗಡಿ ಭಾಗದ ಅಧ್ಯಯನ ನಡೆಸಿ ಬೆಳಗಾವಿಯು ಕರ್ನಾಟಕದಲ್ಲೇ ಉಳಿಯಬೇಕೆಂಬ ತೀರ್ಪನ್ನು ನೀಡಿತು http://www.newindpress.com/NewsItems.asp?ID=IEK20051127215218&Topic=0&Title=Southern%20News%20-%20Karnataka&Page=K 

## ಮಹಾಜನ್ ಆಯೋಗ
ಇದಾದ ನಂತರ, ಮಹಾರಾಷ್ಟ್ರ ಸರ್ಕಾರದ ಒತ್ತಾಯದ ಮೇರೆಗೆ, ಕೇಂದ್ರ ಸರ್ಕಾರವು ಜಸ್ಟಿಸ್ ಮೆಹರ್‌ಚಂದ್ ಮಹಾಜನ್ ಅವರ ನೇತೃತ್ವದಲ್ಲಿ ಮಹಾಜನ್ ಆಯೋಗವನ್ನು ಸ್ಥಾಪಿಸಿತು. ಆಯೋಗವು, ಕರ್ನಾಟಕ ಹಾಗು ಮಹಾರಾಷ್ಟ್ರದ ವಾದಗಳನ್ನು ಆಲಿಸಿ. ಗಡಿ ಪ್ರದೇಶದ ೨೫೭೨ ಜನರನ್ನು ಸಂದರ್ಶಿಸಿ ಅವರಿಂದ ಮನವಿ ಪತ್ರಗಳನ್ನು ಸ್ವೀಕರಿಸಿದ ಆಯೋಗವು ತನ್ನ ತೀರ್ಪನ್ನು ಪ್ರಕಟಿಸಿತು. ಇದರನ್ವಯ ಮಹಾರಾಷ್ಟ್ರವು ಬೇಡಿಕೆ ಸಲ್ಲಿಸಿದ್ದ ೮೧೪ ಹಳ್ಳಿಗಳ ಪೈಕಿ ಅದಕ್ಕೆ ನಿಪ್ಪಾಣಿ, ಖಾನಾಪುರ ಹಾಗೂ ನಂದಗಢ ಒಳಗೊಂಡಂತೆ ೨೬೨ ಹಳ್ಳಿಗಳನ್ನು ಅದಕ್ಕೆ ನೀಡಲಾಯಿತು. ಕರ್ನಾಟಕದ ಪಾಲಿಗೆ ಸೊಲ್ಲಾಪುರವೂ ಸೇರಿದಂತೆ ೨೪೭ ಹಳ್ಳಿಗಳನ್ನು ನೀಡಲಾಯಿತು. ಇದಲ್ಲದೇ, ಮಹಾರಾಷ್ಟ್ರವು ೨೬೦ ಹಳ್ಳಿಗಳು ಕನ್ನಡ ಬಹುಸಂಖ್ಯಾತವೆಂದು ಒಪ್ಪಿ ಅದನ್ನೂ ಕರ್ನಾಟಕಕ್ಕೆ ನೀಡಲೊಪ್ಪಿತು. ಆದರೆ ಗಣ್ಯರ ಸಮಿತಿಯ ತೀರ್ಪನ್ನೊಪ್ಪದ ಮಹಾರಾಷ್ತ್ರ ಸರಕಾರ ತನ್ನ ಪಾಲಿಗೆ ಬಂದ ಪ್ರಾಂತ್ಯಗಳನ್ನು ತಿರಸ್ಕರಿಸಿ ಏಕೀಕೃತ ಭಾರತದ ಸಂಸೃತಿಯ ವಿರುದ್ಧ ಬೆಳಗಾವಿಯ ಬೇಡಿಕೆಯನ್ನು ಇಂದಿಗೂ ಮುಂದುವರೆಸುತ್ತಿದೆ.http://www.deccanherald.com/deccanherald/May92006/panorama165059200658.asp http://epaper.timesofindia.com/Repository/ml.asp?Ref=VE9JQkcvMjAwNi8xMC8wNCNBcjAwNDAx&Mode=HTML&Locale=english-skin-custom 

ಮಹಾಜನ್ ವರದಿಯಲ್ಲಿ ಈ ರೀತಿ ಉಲ್ಲೇಖಿಸಲಾಗಿದೆ.

## ಇತ್ತೀಚೆಗಿನ ಘಟನಾವಳಿಗಳು
## ಇವನ್ನೂ ನೋಡಿ
:* ಬೆಳಗಾವಿ
:* ಮಹಾಜನ್ ಆಯೋಗ

## ಮೂಲಗಳು
:* ಬೆಳಗಾವಿ ಗಡಿ ವಿವಾದ 
:* ಮಹಾಜನ್ ವರದಿ 

## ಹೊರಗಿನ ಸಂಪರ್ಕಗಳು
ವಿವಾದದ ಬಗಿಗಿನ ಸುದ್ದಿ

:*ಬೆಳಗಾವಿಯಲ್ಲಿ ವಿಧಾನಸೌಧ
:*ಮಹಾರಾಷ್ಟದ ಉಪಮುಖ್ಯಮಂತ್ರಿಗಳ ನಿಲುವು
:*ಬೆಳಗಾವಿಯ ಸಮಾವೇಶ

ವರ್ಗ:ಗಡಿ ವಿವಾದಗಳು
ವರ್ಗ:ಭಾರತದ ರಾಜಕೀಯ
ಅಲೆಮಾರಿಯ ಅಂಡಮಾನ್ ಹಾಗು ಮಹಾನದಿ ನೈಲ್

**ಅಲೆಮಾರಿಯ ಅಂಡಮಾನ್ ಹಾಗು ಮಹಾನದಿ ನೈಲ್** ಪೂರ್ಣಚಂದ್ರ ತೇಜಸ್ವಿಯವರ ಒಂದು ಕೃತಿ. ಪ್ರಕಾಶಕರು: ಪುಸ್ತಕ ಪ್ರಕಾಶನ.
## ಬಗ್ಗೆ
ಈ ಪುಸ್ತಕವು ತೇಜಸ್ವಿಯವರ ಎರಡು ಕೃತಿಗಳ ಸಂಕಲನ. ಮೊದಲನೆಯದು 'ಅಲೆಮಾರಿಯ ಅಂಡಮಾನ್' ಎಂಬ ಅಂಡಮಾನ್ ಪ್ರವಾಸ ಕಥನ ಹಾಗು ಎರಡನೆಯದು 'ಮಹಾನದಿ ನೈಲ್' ಎಂಬ ನೈಲ್ ನದಿಯ ಇತಿಹಾಸದ ಹಾಗು ಆ ನದಿಯ ಮೇಲೆ ನಡೆದ ಐತಿಹಾಸಿಕ ಪರಿಶೋಧನೆಗಳ ಕಥೆ.
"ಅಲೆಮಾರಿಯ ಅಂಡಮಾನ್ ಮತ್ತು ವಂಡೂರಿನ ಹವಳದ ದಂಡೆಗಳು" ಒಂದು ಅದ್ಬುತ ಪ್ರವಾಸ ಕಥನ. ಈ ಕೃತಿಯು ಕನ್ನಡ ಸಾಹಿತ್ಯ ರಂಗದಲ್ಲಿ ಹೊಸ ಸಂಚಲನವನ್ನು ಸೃಷ್ಟಿಸಿದೆ. ಕಾಲ ಮತ್ತು ದೇಶಗಳಲ್ಲಿ ಏಕಕಾಲಕ್ಕೆ ಚಲಿಸುವ ಲೇಖಕರ ಪ್ರಜ್ಞೆ ಹೊಸ ಅನುಭವವನ್ನು ನೀಡುತ್ತದೆ. ತೇಜಸ್ವಿಯವರ ಮಗು ಸಹಜ ಕುತೋಹಲವು, ಈ ಕೃತಿಯನ್ನು ಒಂದು ಅದ್ಬುತ ಪತ್ತೆದಾರಿ ಕಾದಂಬರಿಯನ್ನಾಗಿ ಪರಿವರ್ತಿಸಿದೆ. 
"ಮಹಾನದಿ ನೈಲ್" ಒಂದು ಅನ್ವೇಷನಾ ಕಥನ. ಇದು ಕೇವಲ ನೈಲ್ ನದಿಯ ಇತಿಹಾಸದ ಕಥೆಯಾಗಿರದೆ, ಇಡೀ ಈಜಿಪ್ಟ್ ಜನರ ಶತ-ಶತಮಾನಗಳ ಜೀವನದ ಸಂಷ್ಕಿಪ್ತ ಪರಿಚಯವಾಗಿದೆ.
ನಿಜ. ತೇಜಸ್ವಿಯವರ ಈ ಕೃತಿ ಅಪ್ರತಿಮ ಕೃತಿ. ಯಾವುದೇ ಪ್ರವಾಸ ಹೊರಟಾಗ ನಾವು ಸುಮ್ಮನೆ ಮೇಲೆ ಮೇಲೆ ನೋಡುತ್ತಾ ಬಂದುಬಿಡುತ್ತೇವೆ. ಆ ಸ್ಥಳದ ಪೂರ್ತಿ ಮಾಹಿತಿ ವಿವರ ತಿಳಿಯುವುದೇ ಇಲ್ಲ. ಹಾ ಆ ಸ್ಥಳ ನೋಡಿದ್ದೇನೆ ಇಷ್ಟೆ. ತೇಜಸ್ವಿ ಹೇಳುತ್ತಾರೆ. ಯಾವುದೇ ಒಂದು ಪ್ರವಾಸ ಹೊರಟಾಗ ಆ ಸ್ಥಳ ನಿಮ್ಮೆದುರು ತೆರೆಯಬೇಕೆಂದರೆ ನಿಮ್ಮ ಬಳಿ ಒಂದು ಕೀಲಿ ಕೈಯಿರಲಿ. ಅದೂ ಎಂತದ್ದು? ಒಂದು ಕ್ಯಾಮರಾ, ಒಂದು ಮೀನಿನ ಗಾಳ, ಒಂದು ಬೈನಾಕುಲರ್ ಇತ್ಯಾದಿ ಆ ಪ್ರವಾಸಿ ಸ್ಥಳ ನಿಮ್ಮೆದುರು ತೆರೆಯುತ್ತಾ ಹೋಗುತ್ತದೆ.
ಅಂಡಮಾನ್ ಕೃತಿ ಓದುತ್ತಿದ್ದರೆ ನಾವೇ ಅಂಡಮಾನ್ ನಲ್ಲಿರುವಂತೆ ಭಾಸವಾಗುತ್ತದೆ. ಆ ವರ್ಣನೆ, ನವಿರು ಹಾಸ್ಯ ಸೂಪರ್ಬ್. ಅಂಡಮಾನಿನ ಸ್ಫಟಿಕ ಸಮುದ್ರ ಶುದ್ದ ಮರಳು ತೀರ ಬಣ್ಣ ಬಣ್ಣದ ಮೀನು ಇನ್ನೂ ನನ್ನ ಕಣ್ಣಿಗೆ ಕಟ್ಟಿದಂತಿದೆ. ನಾನು ಎಂದೂ ಜಿಂಗಾ ತಿಂದಿಲ್ಲ. ಆ ಕೃತಿಯಿಂದ ಆ ರುಚಿ ಆಸ್ವಾದಿಸಿದ್ದೇನೆ. ಆ ರುಚಿ ತಿನ್ನದೇ ನನ್ನ ಬಾಯಲ್ಲಿದೆ.

ವರ್ಗ:ಪೂರ್ಣಚಂದ್ರ ತೇಜಸ್ವಿಯವರ ಕೃತಿಗಳು
ಒಬ್ಬಟ್ಟು

right|thumb|ಬೇಳೆ ಹೂರಣದಿಂದ ತಯಾರಿಸಿರುವ ಹೋಳಿಗೆ

**ಒಬ್ಬಟ್ಟು** ಅಥವಾ **ಹೋಳಿಗೆ** ಕರ್ನಾಟಕದ ಒಂದು ರುಚಿಕರವಾದ ಸಿಹಿ ತಿಂಡಿ. ಒಬ್ಬಟ್ಟನ್ನು ಎರಡು ರೀತಿಯಲ್ಲಿ ತಯಾರಿಸಬಹುದು. ಒಂದು ತೆಂಗಿನಕಾಯಿಯಿಂದ, ಇನ್ನೊಂದು ತೊಗರಿಬೇಳೆಯಿಂದ. ಒಬ್ಬಟ್ಟನ್ನು ಪ್ರಮುಖವಾಗಿ ದೀಪಾವಳಿ, ಯುಗಾದಿ ಹಬ್ಬಗಳಲ್ಲಿ ಮತ್ತು ಮದುವೆ ಮುಂತಾದ ಸಮಾರಂಭಗಳಲ್ಲಿ ಮಾಡುತ್ತಾರೆ. ಒಬ್ಬಟ್ಟನ್ನು ತುಪ್ಪದ ಜೊತೆ ಅಥವಾಾ ಬಿಸಿ ಹಾಲಿನೊಂದಿಗೆ ತಿಂದರೆ ಬಹಳ ಚೆನ್ನಾಗಿರುತ್ತದೆ.

## **ಬಗೆ ಬಗೆ ಒಬ್ಬಟ್ಟುಗಳು:** 
# ಕಾಯಿ ಒಬ್ಬಟ್ಟು (ತೆಂಗಿನಕಾಯಿ,ಬೆಲ್ಲದ ಹೂರಣದಿಂದ ಮಾಡುವುದು)
# ಬೇಳೆ ಅಥವಾಾ ಹೂರಣದ ಒಬ್ಬಟ್ಟು (ತೊಗರಿಬೇಳೆ/ಕಡಲೆಬೇಳೆ,ಬೆಲ್ಲದ ಹೂರಣದಿಂದ ಮಾಡುವುದು)
# ಸಕ್ಕರೆ ಒಬ್ಬಟ್ಟು  ಅಥವಾಾ ಮಂಡಿಗೆ(ಸಕ್ಕರೆಯ ಹೂರಣದಿಂದ ಮಾಡುವುದು)
# ಕೊಬ್ಬರಿ ಒಬ್ಬಟ್ಟು (ಸಕ್ಕರೆ,ಕೊಬ್ಬರಿಯ ಹೂರಣದಿಂದ ಮಾಡುವುದು)

right|thumb| ಕೊಬ್ಬರಿ ಹೋಳಿಗೆ

ವರ್ಗ:ಆಹಾರ
ವರ್ಗ:ಖಾದ್ಯ, ತಿನಿಸು
ವರ್ಗ:ಕರ್ನಾಟಕ
ವರ್ಗ:ಹಬ್ಬಗಳು
ವರ್ಗ:ಹವ್ಯಕರ ಅಡುಗೆಗಳು
ಅನುಶೀಲನ ಸಮಿತಿ

**ಅನುಶೀಲನ ಸಮಿತಿ** (ಬಂಕಿಮ ಚಂದ್ರ ಚಟರ್ಜಿಯವರ ತತ್ವಗಳನ್ನು ಪಾಲಿಸುವುದು) ೨೦ನೇ ಶತಮಾನದ ಆರಂಭದಲ್ಲಿ ಬಂಗಾಳದಲ್ಲಿ ಕಾರ್ಯನಿರತವಾಗಿದ್ದ ಮುಖ್ಯ ಗುಪ್ತ ಕ್ರಾಂತಿಕಾರಿ ಸಂಘಟನೆ. ಇದರ ಶಾಖೆಯಾದ **ಜುಗಾಂತರ್** ಸಂಘಟನೆಯಂತೆ ನಗರದ ಹೊರವಲಯದಲ್ಲಿ ವ್ಯಾಯಾಮ ಶಾಲೆಯಂತೆ ಭೂಗತವಾಗಿ ಹಬ್ಬಿಕೊಂಡಿತ್ತು. ಇದು ಬ್ರಿಟಿಷ್ ಸಾಮ್ರಾಜ್ಯದಿಂದ ಭಾರತಕ್ಕೆ ಸ್ವಾತಂತ್ರ್ಯ ದೊರಕಿಸಲು ಸಶಸ್ತ್ರ ಕ್ರಾಂತಿಯ ಉದ್ದೇಶ ಹೊಂದಿತ್ತು. ಕಲ್ಕತ್ತಾ ಮತ್ತು ನಂತರ ಢಾಕಾ ನಗರಗಳಲ್ಲಿ ಈ ಸಂಘಟನೆಯು ಬಲಿಷ್ಠವಾಗಿ ನಂತರ ಹಳ್ಳಿಗಳಲ್ಲಿ ಮತ್ತು ಭಾರತದ ಇತರೆಡೆಗೆ ವ್ಯಾಪಿಸಿತು.ಇದರಲ್ಲಿ ಅನೇಕ ಬದಲಾವಣೆ ಗಳು ಉಂಟಾದವು. 
## ಪ್ರಖ್ಯಾತ ಕ್ರಾಂತಿಕಾರಿಗಳು
* ಪ್ರಮಾಥ ನಾಥ ಮಿತ್ರ (೧೮೫೩-೧೯೧೦)
* ಅರವಿಂದ ಘೋಷ್ (೧೮೭೨-೧೯೫೦)
* ಚಿತ್ತರಂಜನ್ ದಾಸ್ (೧೮೭೦-೧೯೨೫)

ಭಾರತದ ಇತಿಹಾಸ|ಭಾರತದ ಸ್ವಾತಂತ್ರ್ಯ
ವರ್ಗ:ಭಾರತೀಯ ಸ್ವಾತಂತ್ರ್ಯ ಚಳುವಳಿ
ಸ್ವದೇಶಿ ಚಳುವಳಿ

**ಸ್ವದೇಶಿ ಚಳುವಳಿ** ಭಾರತದ ಸ್ವಾತಂತ್ರ್ಯ ಹೋರಾಟದ ಭಾಗವಾಗಿದ್ದು ಬ್ರಿಟಿಷ್ ಸಾಮ್ರಾಜ್ಯದ ಅಧಿಕಾರವನ್ನು ಮೊಟಕುಗೊಳಿಸುವ ಹಾಗೂ ಭಾರತದ ಆರ್ಥಿಕತೆಯನ್ನು ಸುಧಾರಿಸುವ ನಿಟ್ಟಿನಲ್ಲಿ ಒಂದು ಯಶಸ್ವೀ ರಣನೀತಿಯಾಗಿತ್ತು. ಈ ಆಂದೋಲನ ಬ್ರಿಟಿಷ್ ಉತ್ಪನ್ನಗಳ ಬಹಿಷ್ಕಾರ ಮತ್ತು ದೇಶೀಯ ಉತ್ಪಾದನಾ ಸಾಮರ್ಥ್ಯ ಹೆಚ್ಚಿಸುವ ಉದ್ದೇಶ ಹೊಂದಿತ್ತು. ಸ್ವದೇಶಿಯ ಕಾರ್ಯನೀತಿಯು ಮಹಾತ್ಮಾ ಗಾಂಧಿಯವರ ಯೋಜನೆಯಾಗಿದ್ದು ಇದನ್ನು *ಸ್ವರಾಜ್* ಕಲ್ಪನೆಯ ಹೃದಯ ಎಂದು ಬಣ್ಣಿಸಿದ್ದರು.
## ನೋಡಿ
*ನಿರ್ಮಲಾ ಅವರು ಏನೇ ಹೇಳಲಿ, ಕೃಷಿಯಲ್ಲಿ ತೊಡಗಿಕೊಂಡಿರುವ ಬಹುರಾಷ್ಟ್ರೀಯ ಕಂಪೆನಿಗಳಿಗೆ ಮಾತ್ರ ಸಂಪೂರ್ಣ ವಿಜಯ ದೊರಕುವವರೆಗೆ ಸಮಾಧಾನವಿಲ್ಲ. ಅಂದು ಅಮೆರಿಕ, ಯುರೋಪಿನ ಬಹುರಾಷ್ಟ್ರೀಯ ಕಂಪೆನಿಗಳು ಆ ದೇಶಗಳ ಸರ್ಕಾರಗಳ ಮೇಲೆ ಒತ್ತಡ ತಂದು ವಿಶ್ವ ವ್ಯಾಪಾರ ಸಂಘಟನೆಯ ಮೂಲಕ ದೇಶ ದೇಶಗಳನ್ನು ಮಣಿಸಿದ್ದವು. ಆದರಿಂದು ಭಾರತವನ್ನೂ ಸೇರಿಸಿ ಜಪಾನ್‌, ದಕ್ಷಿಣ ಕೊರಿಯಾ, ನ್ಯೂಜಿಲೆಂಡ್‌ ಮುಂತಾದ ಏಷ್ಯಾದ 16 ದೇಶಗಳ ಬಂಡವಾಳಶಾಹಿ ಕಂಪೆನಿಗಳು ತಮ್ಮೊಳಗೇ ಒಪ್ಪಂದಗಳನ್ನು ಮಾಡಿಕೊಂಡು ನಮ್ಮ ಸರ್ಕಾರಗಳ ಮೇಲೆ ಒತ್ತಡ ತರುತ್ತಿವೆ. ‘ಪ್ರಾದೇಶಿಕ ಸಮಗ್ರ ಆರ್ಥಿಕ ಒಡಂಬಡಿಕೆ ಎಂದು ಅದರ ಹೆಸರು. ಬಾಂಗ್ಲಾ, ಭೂತಾನ್‌ದಂಥ ಎಷ್ಟೋ ಅತಿಹಿಂದುಳಿದ ದೇಶಗಳ ಪ್ರತಿನಿಧಿಗಳಿಗೆ ಈ ಮಾತುಕತೆಗಳ ಸ್ವರೂಪವೂ ಅರ್ಥವಾಗುತ್ತಿಲ್ಲ. ಬಲಿಷ್ಠ ಕಂಪೆನಿಗಳು ಇತ್ತೀಚೆಗೆ ಹೈದರಾಬಾದಿನಲ್ಲಿ ಸೇರಿ 19ನೇ ಸುತ್ತಿನ ಮಾತುಕತೆ ಮುಗಿಸಿದವು. ಎಲ್ಲವೂ ಸುಗಮವಾಗಿ ಸಾಗಿದವೆಂದರೆ 20ನೇ ಸುತ್ತಿನ ಮಾತುಕತೆಯಲ್ಲಿ ಅಂತಿಮ ಒಪ್ಪಂದಕ್ಕೆ ಸರ್ಕಾರಗಳು ಮುದ್ರೆಯೊತ್ತಬೇಕು. 
## ಉಲ್ಲೇಖಗಳು 
ಭಾರತದ ಇತಿಹಾಸ

[[ವರ್ಗ:ಭಾರತದ ಸ್ವಾತಂತ್ರ್ಯ ಚಳುವಳಿ)
ಬಂಗಳ ದ ವಿಭಜನೆ
ಐಸಿಸಿ ಚಾಂಪಿಯನ್ಸ್ ಟ್ರೋಫಿ

thumb|೨೦೦೬ರ ಚಾಂಪಿಯನ್ಸ್ ಟ್ರೋಫಿಯ ಲಾಂಛನ
**ಐಸಿಸಿ ಚಾಂಪಿಯನ್ಸ್ ಟ್ರೋಫಿ** ಅಂತರರಾಷ್ಟ್ರೀಯ ಕ್ರಿಕೆಟ್ ಮಂಡಳಿಯು ನಡೆಸುವ ಅಂತಾರಾಷ್ಟ್ರೀಯ  ಏಕದಿನ ಪಂದ್ಯ ಪಂದ್ಯಗಳ ಪಂದ್ಯಾವಳಿ. ಇದು ಐಸಿಸಿ ಕ್ರಿಕೆಟ್‌ ವಿಶ್ವ ಕಪ್‌ನ ನಂತರ ಒಂದು-ದಿನದ ಕ್ರಿಕೆಟ್ ಆಟದಲ್ಲಿ ಎರಡನೇ ಅತಿ ಮುಖ್ಯ ಸ್ಪರ್ಧೆ. **ಐಸಿಸಿ ನಾಕೌಟ್** ಎಂಬ ಹೆಸರಿನಿಂದ ೧೯೯೮ರಲ್ಲಿ ಆರಂಭವಾದ ಈ ಸ್ಪರ್ಧೆಯನ್ನು ೨೦೦೨ರಲ್ಲಿ ಐಸಿಸಿ ಚಾಂಪಿಯನ್ಸ್ ಟ್ರೋಫಿಯೆಂದು ಮರುನಾಮಕರಿಸಲಾಯಿತು. ಇದು ಪ್ರತಿ ಎರಡು ವರ್ಷಗಳಿಗೊಮ್ಮೆ ನಡೆಯುತ್ತದೆ.

## ಪಂದ್ಯಾವಳಿಗಳು 
.
; **Note** : *Final washed out due to floods

## ದಾಖಲೆಗಳು
* Joint Champions in 2002

Most consecutive win = India & West Indies win 6 matches
### Bowling
;Leading wicket takers

;Best bowling figures in an innings

### Batting
;Highest run scorers

* signifies not out

;Highest individual score

* signifies not out
### By tournament
## ಉಲ್ಲೇಖಗಳು
ವರ್ಗ:ಕ್ರಿಕೆಟ್
ಕನ್ನಡ ಪತ್ರಿಕೆಗಳು

|[೨೦೦೨
|ಮಹಾಪಾಪಿ
|ಗದಗ, ಕರ್ನಾಟಕ
|ಶ್ರೀ ರಾ ದೇ ಕಾರಭಾರಿ
|ಮಿಶ್ರಭಾಷಾ ಪತ್ರಿಕೆ

ವರ್ಗ:ಕನ್ನಡ
ವರ್ಗ:ಕನ್ನಡ ಪತ್ರಿಕೆಗಳು
ವರ್ಗ:ಪತ್ರಿಕೋದ್ಯಮ